Darko Vesić: Blokada pravosuđa – šta stoji iza pobune advokata? | Centar za politike emancipacije\nDarko Vesić: Blokada pravosuđa – šta stoji iza pobune advokata?\n13/01/2015 | Osvrti\nOdlukom Advokatske komore advokati u Srbiji su 17. septembra stupili u protest sa obustavom rada dok su beogradski advokati svoj rad obustavili nedelju dana ranije. Tako je otpočela potpuna blokada sudskih procesa koja sada traje više od tri i po meseca i koja je zaustavila funkcionisanje pravosuđa i izazvala otvoreni rat između ministra pravde i Advokatske komore. Čini se da se sada konačno nazire kraj ovog protesta. Međutim, koji su bili razlozi za njegovo otpočinjanje?\nPrema tvrdnjama Advokatske komore, advokati su stupili u štrajk “sa ciljem da se suprotstave vladavini zakona sile” i na taj se način izbore za “pravo građana na zaštitu ustavom zajamčenih ljudskih prava i sloboda od strane advokature kao samostalne i nezavisne službe.” I pored proklamovane odbrane ovih opštedruštvenih interesa, nema sumnje da direktan povod za otpočinjanje protesta bila zaštita daleko partikularnijih interesa. To se može videti i iz zahteva koje su advokati formulisali. Prvi i osnovni zahtev advokata tiče se Zakona o javnom beležništvu. Naime, advokati zahtevaju izmene navedenog zakona kako bi im se dala mogućnost sastavljanja važećih ugovora, a koja im je po novom zakonu oduzeta. Također traže da se onemogući pravno zastupanje građana pred sudovima od strane javnih beležnika. Neusvajanje njihovih zahteva bi za posledicu imalo smanjenje obima posla advokata. Drugi zahtev se tiče visine poreza – advokati zahtevaju naplatu poreza u skladu sa ostvarenom dobiti, što pretpostavlja smanjenje osnovice za paušalno oporezivanje koja, prema mišljenju advokata, nije u skladu sa datim društveno-ekonomskim prilikama. Na kraju oni zahtevaju i smenu aktuelnog ministra pravde, Nikole Selakovića, zbog načina postupanja tokom protesta kao i zbog neuspelog sprovođenja reformi pravosuđa.\nTokom trajanja protesta pažnju javnosti verovatno je najviše privukao medijski rat koji je obilovao međusobnim optužbama između ministra pravde i predstavnika Advokatske komore. Činjenica da protest nije otpočeo u trenutku donošenja spornog Zakona o javnom beležništvu, što je bilo za vreme prethodne vlasti, već u trenutku njegovog stupanja na snagu (tri i po godine kasnije), poslužila je ministru kao osnova da optuži advokate za “politizaciju” protesta i manipulaciju javnošću. Prema mišljenju ministra Selakovića, ali i ostatka državne vlasti, pravi razlog za štrajk krije se u “sprezi politikanata i tajkuna”, jer cilj protesta zapravo predstavlja blokiranje rada pravosudnih organa kako bi se sprečilo donošenje pravosudnih presuda u nekim od najznačajnijih slučajeva, kao što je suđenje Miroslavu Miškoviću. Pozivanjem na proces koji se vodi protiv najpoznatijeg i najomraženijeg srpskog tajkuna, ministar je nastojao da pridobije javnost i time je antagonizuje spram advokata. Međutim, advokati su oštro odbacili ovakve optužbe i na njih odgovorili podnošenjem tužbi za klevetu i zahtevom za smenu ministra.\nZvanični ciljevi reforme pravosuđa\nUprkos proizvodnji skandala, najznačajnije posledice koje obustavljanje rada pravosuđa ima po građane Srbije jeste odlaganje i zastarevanje brojnih slučajeva. Međutim, da li sprovođenje reforme pravosuđa, koja predstavlja i pravi uzrok za otpočinjanje protesta, nosi sa sobom posledice koje su potencijalno daleko veće po celokupno društvo, i da li advokati svojom borbom zaista štite i neke šire društvene interese?\nNominalni cilj započete reforme predstavljen je kao povećanje efikasnosti rada pravosudnih organa. Ideja je da će se, na primer, putem uvođenja novih institucija, kao što su privatni izvršitelji i javni beležničari, rasteretiti sudstvo, povećati pravna sigurnost svih građana i tako stvoriti klima koja će podstaći investiciona ulaganja. Međutim, sadržaj zakona kao i način na koji su oni donošeni – često ishitreno i bez javne rasprave – nametnuli su pitanje u čijem se zapravo interesu ovakva reforma sprovodi.\nU sklopu pomenute reforme donesen je i sporni Zakon o javnom beležništvu, koji je stupio na snagu 1. septembra ove godine, iako je usvojen još u maju 2011. Njime je uvedena institucija javnih beležnika (notara), kao (navodno) samostalna i nezavisna služba. Notare na njihovu funkciju imenuje Ministarstvo pravde, čime se zapravo privatnim subjektima na koncesiju daje sprovođenje javne funkcije. Pored dela poslova kojeg su ranije obavljali advokati, pod nadležnost notara potpao je i deo poslova koji su ranije obavljali državni pravosudni organi, kao što je overa dokumenata. Osnovni argument iza ovoga predstavlja uverenje da će notari svoj posao obavljati bolje pošto svojom imovinom odgovaraju za ispravnost zaključenog posla. Ovo bi trebalo da bude dovoljan garant da neće dolaziti do raznih vrsta manipulacija i zloupotreba, kao što se to dešavalo ranije. Stupanje Zakona na snagu odlagano je više od tri godine, delom i zbog slabe zainteresovanosti za polaganje ispita za notare. S tim u vezi je formalno problematično da je Javnobeležnička komora osnovana sa samo 94 člana, iako sam Zakon kao minimalni broj propisuje 100.\nMonopolski položaj notara\nUvertira primeni ovog zakona bile su izmene Zakona o prometu nepokretnosti, do kojih je došlo u avgustu, a na osnovu kojih je predviđeno da je za sastavljanje i overavanje ugovora o prometu nepokretnosti u obliku javnobeležničkog zapisa isključivo nadležan javni beležnik na čijem se području nalazi nepokretnost koja je predmet ugovora. Ovo predstavlja i ključnu tačku spora između ministra i advokata. Naime, ovim postupkom je advokatima sada onemogućeno da vrše sklapanje ovog tipa ugovora, jer su notari zauzeli monopolski položaj u vršenju ove vrste pravnih usluga. Građani više nisu u mogućnosti da izaberu svog zastupnika, već će odlaziti kod notara imenovanog za teritoriju na kojoj se nalaze.\nAdvokati su pokrenuli pitanje ustavnosti ovakvog zakonskog rešenja. Naime, kako tvrde, država je uvođenjem javnih beležnika ukinula ekskluzivitet advokata na obavljanje poslova zastupanja i javne pomoći, koja im je zagarantovana po Ustavu. Takođe, protivustavno je bilo i prenošenje dela poslova iz nadležnosti sudova u nadležnost javnih beležnika. Važnu stavku predstavlja i činjenica da notari nisu nezavisni jer ih ministarstvo imenuje i razrešava pod uslovima koje samo propisuje. Na taj način je ugroženo i samo načelo podele sudske i izvršne vlasti.\nUvođenjem sistema javnih beležnika građani se dodatno materijalno opterećuju porastom cena pravnih usluga. Ovo je direktna posledica de facto monopolskog položaja koji notari sad zauzimaju. Činjenica da su građani ranije mogli da izaberu svog pravnog zastupnika, kao i da su bili u mogućnosti da mnoge vrste isprava sami sačinjavaju i da ih kasnije samo overavaju u sudovima po nižim cenama, omogućavala im je mnogo veću kontrolu nad troškovima. Sada nemaju izbora sem da pristanu na propisanu notarsku tarifu javnog beležnika zaduženog za njihovu teritoriju. Posledica ovoga je povećanja troškova za građane koje predstavlja i ozbiljnu prepreku za jednak i slobodan pristup pravosudnim odlukama.\nU službi investicijske klime\nJavlja se i problem efikasnosti, pošto se čini da nekoliko stotina javnih beležnika, koliko se predviđa da će na kraju biti imenovano (po Zakonu o javnom beležništvu na svakih 25.000 stanovnika dolazi po jedan javni beležni) nema kapacitet da zameni 8.500 advokata kada je reč o potrebama privrede i građana u pravnom prometu. Prema tvrdnjama advokata, već u prvih desetak dana od primene Zakona došlo je do odlaganja sačinjavanja javnobeležničkih zapisa i za po nekoliko meseci.\nUvođenje sistema notara takođe negativno utiče i na budžetske prihode s obzirom da se država efektivno odrekla dela prihoda na osnovu poslova koji su prepušteni javnim beležnicima. Tu se pre svega misli na usluge overe dokumenata pošto će sada zarade od ovih poslova slivati u privatne džepove umesto u državnu kasu. Takođe, Republičko javno pravobranilaštvo više neće moći samo da sastavlja ugovore (bez nadoknade) za koje je propisana forma javnobeležničkog zapisa, već će morati da sprovede postupak javnih nabavki za izbor notara kojem će morati da plati javnobeležničku taksu.\nČinjenica da su advokati obustavili svoj rad i stupili u protest predstavlja bitan indikator dubine trenutnih procesa. Kriza i restrukturacija kapitalizma svakako utiču i na velike delove srednje klase menjajući osnove na kojima se njihova reprodukcija odvija. Povećanje konkurencije i sve veća pripuštenost tržištu mnoge pripadnike ovog sloja gura niz društvenu letvicu. Ovo vodi do zaoštravanja kako međuklasnih, tako i unutarklasnih sukoba u borbi za ostvarivanje što bolje pozicije. Primer toga upravo predstavlja i situacija u kojoj se nalaze i advokati. Opšti pad privrednih tokova dovodi i do smanjenja njihovog posla, a sprovođenje reformi koje za cilj imaju poboljšanje investicione klime dodatno ugrožava njihov položaj. Tu je potrebno imati u vidu da ni pripadnici advokatske profesije ne predstavljaju homogenu grupu po pitanju svog finansijskog, političkog ili društvenog uticaja. Stoga su posledice krize i mera štednje na različite načine pogodile i pripadnike ove grupacije, pa je opšte pogoršanje materijalnog položaja svakako osnovni razlog za stupanje u protest.\nMeđutim, uprkos pozivanju na šire društvene interese, čak i ispunjavanje zahteva advokata nema potencijal da zaustavi započete reforme pravosuđa koje se sprovode u interesu investitora i vladajućih struktura, a još manje da problematizuju funkcionisanje samog sistema. Dovođenjem u pitanje sistema advokati bi morali da dovedu u pitanje i sopstvenu ulogu u njegovoj reprodukciji kao što je zaštita pravnog poretka i postojanja privatne svojine, a to se svakako ne može očekivati. Krajnji domet njihove borbe može biti samo drugačija preraspodela dobiti unutar privilegovanih slojeva.\nTako ovaj protest predstavlja još jednu u nizu pobuna protiv mera koje sprovodi vlada. Razlika je u tome što se sada radi o privilegovanom sloju koji sve više dolazi na udar neoliberalnih politika. Privilegije se ne odnose nužno na bolji materijalni položaj, mada ni to ne treba zanemariti. Pre svega se misli na ulogu koju ova društvena grupa ima u reprodukciji kapitalističkog sistema. Advokati su ukazali na iste probleme koje pogađaju i druge grupe, s tim što im je specifični položaj i u proseku bolje materijalno stanje omogućilo da postignu veću vidljivost i bolju pregovaračku poziciju u borbi za ostvarivanje svojih zahteva. U svom protestu nisu pokazali ni značajnije nastojanje da se povežu sa ostalima koji ispaštaju zbog rasta socijalnih nejednakosti, restriktivnim mera izvršnih vlasti, urušavanja principa zakonitosti i korišćenja državnih institucija za zadovoljavanje partikularnih interesa. Međutim, dok neko ne pomeri granicu pratikularnih borbi u pravcu pravljenja širokog društvenog fronta protiv urušavanja svih vidova zaštite koju država treba da obezbedi građanima (pravnu, socijalnu, zdravstvenu itd.), rezultati ovakvih protesta biće kratkoročni, minimalni ili nikakvi iz vizure interesa širih društvenih slojeva.


Na sedmom protestu Valjevaca pegla na čelu kolone | VAmedia - info portal\nNa sedmom protestu Valjevaca pegla na čelu kolone\n10/04/2017 10/04/2017 Нема коментара на Na sedmom protestu Valjevaca pegla na čelu kolone\nIako je sedme večeri počeo sat vremena kasnije, u 19 umesto u 18 časova, još jedan „Protest protiv diktature“ okupio je stotinak Valjevaca u protestnoj šetnji čiji je glavni simbol ovoga puta bila pegla!\nStaru peglu jedan od iskusnih šetača nosio je na čelu kolone, uz već prepoznatljiv transparent „Valjevo“ viđen i na subotnjem velikom protestu u Beogradu.\n„Pegla je simbol RIK-a i celokupnog režima Aleksandra Vučića. Pokušavajući da negiraju tako očiglednu krađu izbora, RIK je na sednici direktno prenošenoj pokazao navodno ispravne glasačke listiće, za koje se iz aviona vidi da nikada nisu bili savijeni i tako ubačeni u glasačku kutiju. Nosimo im peglu da kad tako manipulišu, onda neka to urade sa pravim aparatom za domaćinstvo“, ispričali su Valjevci.\nUpravo zbog toga, tokom protestne šetnje najviše se skandiralo „Vučiću lopove, peglao si izbore“, uz „nećemo diktaturu“.\nZa razliku od prethodnih večeri, kada se kolona šetača kretala mahom ulicama u centru grada, večeras su Valjevci odlučili da posete Naselje Oslobodilaca Valjeva, najveću gradsku stambenu četvrt, a potom su se Pantićevom vratili do zborišta – Gradskog trka.\nSedmo veče protesta, kao i prethodne, prošlo je bez problema.


Neophodna jača veza nauke i privrede - PKS-RPK Novi Sad\nNeophodna jača veza nauke i privrede\nMinistar bez portfelja u Vladi Republike Srbije zadužen za inovacije i tehnologiju Nenad Popović posetio je 10. jula, povodom Dana nauke, Univerzitet u Novom Sadu gde se upoznao za projektom izgradnje Naučno-tehnološkog parka u okviru Fakulteta tehničkih nauka.\nPopović je posetio i Institut „BioSens“, koji je jedan od glavnih evropskih centara za razvoj inovacija i primene naprednih informacionih tehnologija u poljoprivredi.\nMinistar je tom prilikom razgovarao sa rektorom Univerziteta u Novom Sadu Dušanom Nikolićem, dekanom Fakulteta tehničkih nauka Radetom Doroslovačkim, kao i rukovodiocima Instituta „BioSens“ Vladimirom Crnojevićem i Vesnom Bengin-Crnojević.\nOn je istakao da je glavni zadatak ministarstva na čijem je čelu ostvarivanje bliže saradnje privrede i naučno-istraživačkih institucija i fakulteta, kao i stvaranje povoljnijeg inovacionog ekosistema.\nPo pović je objasnio da to podrazumeva stvaranje povoljnijeg ambijenta za razvoj inovativnih i tehnoloških startapova, prvenstveno kroz unapređenje zakonodavnog okvira, poreske politike i olakšanog finansiranja koje će podstaći razvoj inovativnog preduzetništva kod mladih.\nPrema njegovim rečima, to je put za otvaranje novih radnih mesta i rast izvoza u oblasti inovacija.\nPopović je istakao da je izgradnja Naučno-tehnološkog parka u Novom Sadu važna za grad Novi Sad, Vojvodinu i čitavu Srbiju, kao mehanizma koji će otvoriti nove perspektive za dalji razvoj nauke i primenu naučno-istraživačkih rešenja u privredi.\nPark će se prostirati na površini od 26.000 metara kvadratnih, a taj prostor će, pored visokotehnoloških kompanija koje posluju u Srbiji, koristiti i profesori i studenti fakulteta koji će na jednom mestu imati najsavremeniju opremu i sve uslove za pokretanje svojih inovativnih startapova, naglasio je on.\nPrilikom posete Institutu „BioSens“, Popović je izrazio zadovoljstvo, budući da je ovaj institut, a samim tim i Srbija, baza za naučnike i istraživače koji su prepoznati na najvišem svetskom nivou.\nOn je rekao da je pomenuti institut sa svojim projektom „Antares“ pobedio u najjačoj konkurenciji na konkursu za projekte koje finansira Evropska komisija i na taj način privukao u Srbiju 28 miliona evra bespovratnih sredstava koja će biti uložena u razvoj najboljih uslova za naučnoistraživački rad u oblasti primene naprednih IT rešenja u poljoprivredi.\nInstitut „BioSens“ je spona između dva najperspektivnija i najkonkurentnija sektora u Srbiji, informacionih tehnologija i poljoprivrede, podvukao je Popović.\nOn je naveo da Institut „BioSens“ obezbeđuje transfer nauke i istraživanja u poljoprivredu i u toj oblasti ostvaruje rezultate kojima se divi čitav svet.\nVlada Srbije će nastaviti da snažno podržava projekte Instituta „BioSens“ od kojih koristi imaju poljoprivreda, naučna zajednica, a posebno mladi naučnici koje posle fakulteta treba zadržati u Srbiji i ponuditi im odlične uslove i atraktivna radna mesta, istakao je Popović.\nSastanku Popovića na Fakultetu tehničkih nauka u Novom Sadu prisustvovali su i pokrajinski sekretar za visoko obrazovanje i naučnoistraživačku delatnost Zoran Milošević, pokrajinski sekretar za finansije Smiljka Jovanović, kao i pomoćnik gradonačelnika Novog Sada Dejan Mandić.\nDiksi hoće i futoški kiseli kupus…\nPredstavnici ruskog trgovinskog lanca Diksi, koji žele veći uvoz srpskog voća i povrća, dostavili su Privrednoj komori Srbije (PKS)…\nIzvoz srpske poljoprivrede u 2015. vredan 2,6 mlrd EUR\nSrbija je u 2015. godini izvezla poljoprivredne i prehrambene proizvode u vrednosti od 2,6 mlrd EUR i ostvarila suficit…\nStočari apeluju: Bez ispaše krava nema sela\nUdruženje stočara „Fruškogorsko Podunavlje” iz Suseka uputilo je 8. decembra 2017. godine dopis predsedniku opštine Beočin Mitru Milinkoviću, zatim,…\nSrpskoj junetini lakše do Bosfora\nU Ankari potpisan sporazum o slobodnoj trgovini između Srbije i Turske. Možemo da izvezemo 5.000 tona goveđeg mesa godišnje.\nGodina pripreme za poljoprivrednike koji žele da ulažu u seoski i vinski turizam\nSavetnik za ruralni razvoj u Ministarstvu poljoprivrede Aleksandar Bogunović rekao je na festivalu vina i skijanja Winterfest Ski &…\nU trgovinama i na pijacama nema domaćeg pasulja\nVeć duže vreme u trgovinama i na pijacama nema domaćeg pasulja. Prebranac, tako, domaćice u Srbiji mogu da prave…\nVlada Srbije podržava razvoj vinskog turizma\nVlada Srbije intenzivno pomaže vinarstvo i vinogradarstvo, a trenutno je u toku izrada novog Zakona o vinu, koji će…\nDonosimo zakon o sezonskim radnicima\nMinistar poljoprivrede Branislav Nedimović kaže da će ove godine biti rešen problemzapošljavanja radnika u poljoprivredi i najavljuje donošenje zakona…


Vesti - Obrazovanje za XXI vek (40) - Nedeljnik Vreme\nGradska uprava grada Beograda i Univerzitet u Beogradu (UB) pozivaju studente završnih godina i apsolvente da se uključe u Program Univerzitetske radne prakse i prijave na otvorene pozicije u gradskim sekretarijatima, preduzećima, ustanovama kulture i gradskim opštinama. Konkurs je otvoren do 8. aprila, a na sajtu univerzitetskog Centra za razvoj karijere www.razvojkarijere.bg.ac.rs nalaze se integralni tekst konkursa i vodič radi lakšeg pronalaženja željenih pozicija za obavljanje prakse. U Programu Univerzitetske radne prakse ove godine učestvuju 22 gradska preduzeća, 12 unutrašnjih organizacionih jedinica gradske uprave, 10 gradskih opština i šest ustanova kulture. Priliku da obavi četvoromesečnu stručnu praksu, uz podršku mentora, počevši od 20. maja, imaće 268 studenata završnih godina i apsolvenata. Sličnu mogućnost uskoro će imati i studenti Univerziteta u Nišu.\nKako je rekao gradonačelnik Niša Zoran Perišić, na predlog Ministarstva energetike, Grad i Univerzitet trebalo bi u narednom periodu da omoguće radnu praksu svim studentima završnih godina državnih fakulteta. "Potrudićemo sa da studentima četvrte i pete godine naših državnih fakulteta omogućimo praksu u ustanovama čiji je Grad Niš osnivač", rekao je Perišić.\nSprema se rang–lista najboljih univerziteta\nMinistarstvo prosvete najavilo je da će u Srbiji uskoro biti napravljena rang-lista najboljih državnih i privatnih univerziteta. Pomoćnik ministra za visoko obrazovanje Slobodan Stupar izjavio je da Ministarstvo prosvete, nauke i tehnološkog razvoja radi na tome. Stručna javnost godinama zahteva da se po ugledu na Evropu i svet to uradi i u Srbiji. Stupar je u razgovoru za Tanjug kazao da je neophodno prvo utvrditi kriterijume po kojima će se rangirati visokoobrazovne ustanove. "Kriterijumi će ravnopravno tretirati državne i privatne univerzitete, jer za nas tu nema neke razlike. Zakon koji pokriva visoko obrazovanje jednak je za sve koji učestvuju u tom prostoru", rekao je on. Prema njegovim rečima, među kriterijumima će se naći i kvalitet studenata koji završavaju fakultete, po oceni tržišta rada. Na pitanje kako komentariše ocene u javnosti da su svi fakulteti i univerziteti koji su u prošlom ciklusu dobili akreditaciju, dobili i u ovom, i znači li to da su kriterijumi bili niski, Stupar je odgovorio: "Kriterijumi su isti i njih je propisao Nacionalni savet za visoko obrazovanje. I mi na neki način kontrolišemo taj proces. Koliko primećujem, veće su primedbe na visoke cene nego na kriterijume", rekao je Stupar. Prema njegovim rečima, kriterijumi u okviru akreditacije moraju da zadovolje i odgovarajuću proveru kvaliteta i spoljnih atributa. Ministarstvu prosvete, nauke i tehnološkog razvoja predstoji rad na izmeni Zakona o visokom obrazovanju, a Stupar nije želeo da otkriva šta će sve tim izmenama biti obuhvaćeno. "Tek smo počeli da radimo na izmeni Zakona o visokom obrazovanju, a jedna od izmena biće u vezi sa priznavanjem diploma. Sad gledamo kako da se poklope zakonski uslovi i koje ćemo zajedno sa Nacionalnim savetom da propišemo, odnosno na koji način se priznaju diplome", zaključio je Stupar.\nBelgrade Business International Case Competition 2013 (BBICC 2013) prvo je globalno studentsko takmičenje prestižnog karaktera u rešavanju studije slučaja koje će biti održano u Beogradu, od 2. do 7. aprila. BBICC organizuje Fakultet organizacionih nauka u saradnji sa Centrom za promociju nauke. Prilika da organizuje ovako prestižan događaj pružena je FON-u na osnovu vrhunskih rezultata koje su ostvarili njegovi studenti u proteklom periodu. Naime, samo tokom ove godine, studenti FON-a su bili prvi u Evropi i drugi na svetu. Studija slučaja je analiza poslovne situacije zasnovane na poslovanju stvarne ili izmišljene organizacije. Popularno se naziva "case study". Cilj analize studije slučaja je da se student koji analizira slučaj stavi u položaj menadžera koji treba da reši neki poslovni problem. Dakle, analiza studije slučaja je analiza situacije u organizaciji i davanje preporuka za prevazilaženje problema. Case Study Centar na FON-u postoji kao posebna funkcionalna jedinica i sebi je postavila za cilj da o konceptu studije slučaja upozna ne samo studente FON-a već i studente celog Beogradskog univerziteta kao buduće uspešne poslovne ljude.


Cvijanović: U najkraćem roku provesti izborne rezultate i konstituisati vlast - Izbori 2018\nFoto: N.N. | Cvijanović: U najkraćem roku provesti izborne rezultate i konstituisati vlast\nSrna 21.10.2018 09:26\nBANJALUKA - Novoizabrani predsjednik Republike Srpske Željka Cvijanović rekla je da najveću podršku očekuje iz Srbije, ali i da Zapad razbije stereotipe kada je riječ o BiH.\n"Milorad Dodik daje posebnu snagu svakoj funkciji na kojoj se nađe. Samo politički nezreo čovjek bi se s tim takmičio", rekla je Cvijanovićeva za "Alo".\n"Sada će postojati koordinacija i moći ćemo više da se posvetimo razvoju Republike Srpske", istakla je Cvijanovićeva.\n"Ostavljam stabilan budžet, mnogo završenih poslova, kao i jasno dogovorene aktivnosti sa socijalnim partnerima koje treba izvršiti u partnerskom duhu i uz međusobno uvažavanje", rekla je Cvijanovićeva.\n"Moraćemo i dalje mnogo raditi na političkom planu i na očuvanju stabilnosti naših institucija", istakla je Cvijanovićeva.\n"Mi ne tražimo za sebe nikakvu privilegovanu poziciju i odlučni smo da uporno tražimo partnere koji će razviti realniji pristup ovom prostoru", napomenula je Cvijanovićeva.


Nikolić: Ako se kandidujem, bilo bi prirodno kao kandidat SNS\nM. D. 26. novembra 2016. 14:34\nPredsednik Srbije Tomislav Nikolić izjavio je danas da još nije odlučio da li će se ponovo kandidovati na predsedničkim izborima i dodao da bi, ukoliko to učini, bilo prirodno da bude kandidat Srpske napredne stranke.\n„Kad dođe vreme za kampanju, onda ćete znati i da li se kandidujem i čiji sam kandidat. Naravno da bi prirodno bilo da, ako se kandidujem, budem kandidat SNS“, rekao je Nikolić novinarima u Kniću.\nNavodeći da mu je premijer Aleksandar Vučić dao podršku na onome kako obavlja funkciju predsednika Republike, Nikolić je istakao da će javnost, kad dođe vreme za raspisivanje izbora, videti ko će imati čiju podršku i ko će biti čiji kandidat.\nNikolić je naveo i da je ponosan na ono što je uradio obavljajući funkciju predsednika, te da zna da će nekakve zamerke naći samo oni koji su u opoziciji, a ne oni koji misle da nije nešto dobro uradio.\nDodao je i da u opoziciji primećuje jasnu podelu na „istok i zapad“, a da je on čovek koji je sastavio istočnu i zapadnu politiku, stvorio samo prijateljstva za Srbiju i otvorio mnoga vrata i za srpsku privredu.\nTomislav Nikolić napravio štetu kad je otkazao papi\nNikolić: Savetujem Vučiću da bude bolji od mene\nVučić položio zakletvu, srdačan zagrljaj starog i novog predsednika\nOvo je novo radno mesto Tomislava Nikolića\n„Kad dođe vreme za kampanju, onda ću malo da prestanem da se bavim poslom predsednika, ukoliko se kandidujem, a za sada to još nisam odlučio. Imam još dosta predsedničkog posla“, naveo je Nikolić.\nNikoliću uskoro ističe mandat: Evo šta će raditi on, a šta…\nNikolić prelomio – ide u penziju


Vučić u Njujorku sastao se sa Đukanovićem, Mogerinijevom i Đagnatom – Balkanekspresrb.rs\nNJUJORK – Predsednik Vlade Republike Srbije Aleksandar Vučić sastao se danas u Njujorku sa predsednikom Vlade Crne Gore Milom Đukanovićem, sa kojim je razgovarao o odnosima između Srbije i Crne Gore. Dvojica premijera naglasila su da su ti odnosi stabilni, ali da je potrebno unaprediti ekonomsku saradnju dveju zemalja.\nVučić i Đukanović u potpunosti su se saglasili u stavu da su mir i puna stabilnost Zapadnog Balkana ključni uslov za ekonomsku, socijalnu i svaku drugu vrstu društvenog napretka.\nPREDSEDNIK Vlade Srbije Vučić sastao se danas u Njujorku i sa visokom predstavnicom Evropske unije Federikom Mogerini, sa kojom je razgovarao o evropskom putu, ekonomskoj i političkoj situaciji u Srbiji, ali i odnosima u regionu Zapadnog Balkana.\nPremijer Vučić je istakao da je situacija u regionu složena i da predstavlja ozbiljan problem za ubrzani ekonomski razvoj. On je pozvao Evropsku uniju da odlučno podrži put evropskih integracija Srbije i zemalja regiona Zapadnog Balkana.\nALEKSANDAR VUČIĆ rzgovarao je i sa predsednikom Vlade Mauricijusa Anerodom Đagnatom, kome je zahvalio za principijelan stav Vlade Mauricijusa o nepriznavanju jednostrano proglašene nezavisnosti Kosova, kao i na glasu protiv prijem tzv. Kosova u UNESKO.\nPremijer Vučić čestitao je Đagnatu na izuzetnim ekonomskim rezultatima koje ta zemlja postiže i naglasio da bi trebalo raditi na uspostavljanju bližih ekonomskih veza između Srbije i Mauricijusa.\nPremijer Đagnat je rekao da će dve zemlje nastaviti da se međusobo podržavaju u međunarodnim organizacijama i institucijama.♦\nTagsAleksandar Vučić Anerod Đagnat Federika Mogerini milo đukanović Njujork\nSkupština Srbije: Sednica Odbora za za ljudska i manjinska prava


Regionalna privredna komora Pančevo ovaj skup organizuje u saradnji sa NALED-om (Nacionalna alijansa za lokalno ekonomski razvoj) i resornim ministarstvima Vlade Republike Srbije.\nVeć dugi niz godina privreda Južnog Banata posluje u uslovima koje karakteriše postojanje "sive ekonomije" što je karakteristično za delatnost trgovine, saobraćaja, građevinarstva, tekstilne industrije kao i za druge delatnosti.\nUsvajanje Nacionalnog programa za suzbijanje sive ekonomije sa akcionim planom za 2016. godinu i projekcijom za 2017. godinu, predstavlja osnov za ozbiljnu borbu u suzbijanju nelegalnog poslovanja na tržištu, navodi se u pozivu.\nU cilju upoznavanja privrednika sa predviđenim aktivnostima Akcionog plana, Regionalna privredna komora Pančevo organizuje prezentaciju u saradnji sa predstavnicima Stručne grupe Vlade Republike Srbije, koja je učestvovala u izradi Nacionalnog programa sa akcionim planom za suzbijanje sive ekonomije.\nPredstavnici nadležnih ministarstava Vlade Republike Srbije i Naled ( Nacionalne alijanse za lokalno ekonomski razvoj) učestvovaće u radu na ovom skupu.


Mračna prošlost nove šefice CIA – BiGportal.ba\nDosadašnju zamenicu direktora američke Centralne obaveštajne agencije (CIA) Đinu Haspel, predsednik SAD Donald Tramp je predložio za novu šeficu te službe.\nAP navodi da je Haspelova upravljala tajnim zatvorom CIA na Tajlandu, u kojem su osumnjičeni za terorizam podvrgavani mučenju.\nTramp je iznenada smenio šefa američke diplomatije Reksa Tilersona, na njegovo mesto je imenovao dosadašnjeg direktora CIA Majka Pompea, a za njegovu naslednicu odabrao je Haspel.\nCIA je poslednji put koristila simulaciju davljenja pre više od 10 godina, navodi AP. Vlada SAD smatrala je mučenjem tu taktiku ispitivanja dok administracija bivšeg predsednika Džordža Buša Mlađeg nije odobrila njenu upotrebu nad osumnjičenima za terorizam.\nAmerički senator Džon Mekejn rekao je da “Haspel treba da objasni prirodu svoje umešanosti u program ispitivanja CIA” pre nego što je Senat izabere za direktora Agencije, prenosi britanski Gardijan.\nPredstavnik organizacije Američki savez za zaštitu građanskih sloboda (American Civil Liberties Union), Kristofer Anders pozvao je CIA da učini dostupnim dokumente o njenim aktivnostima u vezi s mučenjem zatvorenika, pre nego što Senat bude odlučivao o njenom postavljenju.\n“Đina Haspel je bila centralna ličnost u jednom od najnelegalnijih i najsramnijih poglavlja moderne američke istorije”, naveo je Anderson.


Kongres Lokalnih i regionalnih vlasti Saveta Evrope (CLRAE www.coe.int/t/Congress/default_en.asp) je savjetodavno tjelo Savjeta Evrope i zamjenjuje Konferenciju lokalnih i regionalnih vlasti Evrope. Kongres ima važnu ulogu u predstavljanju stavova regiona i opština vladi, međunarodnim i evropskim institucijama.\nKongres teži da bude mjesto rasprave i diskusije između predstavnika lokalne i regionalne vlasti u vezi sa pitanjima koja se njih tiču. Ima savjetodavnu ulogu u Odboru ministara i parlamentarnoj skupštini Savjeta Evrope u vezi sa svim pitanjima na lokalnom i regionalnom planu. Blisko sarađuje sa nacionalnim i međunarodnim organizacijama koje predstavljaju lokalne i regionalne vlade i takođe aktivno radi na promociji lokalne demokratije u Evropi.\nSavet evropskih opština i regiona (CEMR www.ccre.org) radi na promociji ujedinjene Evrope zasnovane na lokalnoj i regionalnoj autonomiji i demokratiji.\nKako bi se postigao ovaj cilj, Savjet teži da pomaže da se primjeni značajni doprinos lokalnih i regionalnih vlasti u uticanju na zakonodavnu politiku zajednice: zagovara razmjenu informacija između lokalnih i regionalnih nivoa u saradnju između lokalnih i regionalnih partnera širom svjeta; olakšava razmjenu iskustava, dijaloga i saradnje između članova u vezi sa interregionalnim i interopštinskim pitanjima, partnerstva i bratimljenja, i deluje kao posrednik između svojih članova i evropskih institucija.


Vesti online / Vesti / Zanimljivosti / Top lista "ćoraka": Pet najneuspešniji američkih vojnih projekata\nNa drugom mestu se nalazi izviđačko-borbeni helikopter RAH-66 "Komanči". On je predstavljen 1991. godine, a prvi let je izvršio 1996. godine. Uprkos dobrim karakteristikama leta i neprimetnosti, projekat je ocenjen kao veoma skup. Na kraju je rad na helikopteru obustavljen 2004. godine, a ukupna suma utrošenih sredstava iznosi 7,9 milijardi dolara.\nZatim sledi samohodna haubica "Krusejder" kalibra 155 milimetara, koja je konstruisana da zameni artiljerijski sistem M109. Ovo vozilo je moglo da izvede do deset pucnjeva u minuti sa udaljenosti većoj od 40 kilometara. Međutim, glavni nedostatak haubice je bila njena težina od 43 tone, pa joj je bio neophodan dodatni transport za prevoz municije, čija je težina iznosila 36 tona. Međutim, u to vreme su američkoj vojsci bila potrebna lakša vozila za operacije širom sveta. Projekat je obustavljen 2002. godine, a troškovi su iznosili oko 2,2 milijarde dolara.\nAmerički list je na četvrto mesto stavio program FCS, koji je ubrzao završetak projekta haubice "Krusejder". Razvoj FCS počeo je 2003. godine, a na kraju je „tenk budućnosti“ koštao SAD 18,1 milijardi dolara. Međutim, vojska je ubrzo shvatila da je pokušaj da se razvije nešto novo skuplji od modernizovanja starih sistema, pa je projekat otkazan.\nPoslednji na spisku "Nešenel interesta" je program borbenih vozila GCV, koji je počeo 2009. godine i bio zasnovan na uspehu FCS. Osnova projekta trebalo je da postane novi savremeni borbeni tenk. Međutim, na kraju su proizveli vozilo težine 60 tona, koje nije odgovaralo američkoj vojsci. Projekat je potpuno obustavljen 2014. godine na zahtev Kongresa, a gubici su iznosili više od milijardu dolara.


Foto: Arhiva | Pijani i dalje sjedaju za volan: Alkohol isključio 17.539 vozača\nAdnan Selimović 06.01.2022 16:00\n"Najveća utvrđena količina alkohola u organizmu vozača, izmjerena pomoću odgovarajućeg aparata bila je 4,64 g/kg i evidentirana je na području Policijske uprave Zvornik", naveli su u MUP-u Srpske za "Nezavisne novine".\n"Mi smo u proljeće prošle godine radili mjerenje u saradnji sa MUP-om RS koje je pokazalo da 3,2% vozača voze pod uticajem alkohola", ističe Radović za "Nezavisne novine".\n"Postoje dvije stvari koje mogu uticati na vozače da se ponašaju drugačije. Prva je strah od kazne, a druga je edukacija. Strah od kazne je to što radi policija sa svojom ulogom i zadatkom, a edukacija se vrši kroz kampanje", kaže on.\n"Od januara do novembra 2021. godine, na putevima u RS evidentirano je 1.105 saobraćajnih nezgoda koje su prouzrokovali vozači kod kojih je utvrđena nedozvoljena koncentracija alkohola u organizmu", kažu u MUP-u.\n"Problem predstavljaju i naši vozači koji žive ili rade vani. Za razliku od tamo gdje moraju poštovati propise, jer su izloženi strahovitim kaznama i drugim problemima, kada dođu ovdje smatraju da su u situaciji da se mogu ponašati lagodnije i opuštaju se, a to opuštanje uvijek odnese neke živote", kaže on.\nAgencija za bezbjednost saobraćaja RS pokrenula je kampanju pod nazivom "Lako je alkohol odbiti" koja je započela 17. decembra 2021. i trajaće do kraja januara ove godine.\n"Apelujemo da se ne sjeda za volan pod uticajem alkohola kako bi nam praznici prošli onako kako treba", ističe Radović.


Detalji slučaja Jajinci: Zašto je Tužilaštvo odustalo od postupka | Insajder\nDetalji slučaja Jajinci: Zašto je Tužilaštvo odustalo od postupka\nViše javno tužilaštvo još u avgustu ove godine donelo je odluku o tome da nema osnova za pokretanje krivičnog postupka u slučaju Jajinci i to nakon što je glavni policijski inspektor u julu zatvorio operativne obrade u ovom slučaju, pokazuje službena beleška do koje je došao Insajder. Uprkos ovoj činjenici, ministar policije nastavio je da uverava javnost da se istrazi o oružju nađenom u Jajincima poklanja maksimalna pažnja, a javnost je o odluci tužilaštva obaveštena tek pre mesec dana.\nFoto: Izvor: Srđan Ilić / Jajinci\nKako se može videti u službenoj belešci zamenika javnog tužioca Jasmine Stanković, na ovom slučaju bili su angažovane skoro svi istražni organi republike Srbije – od Vojne policije koja je utvrđivala poreklo oružja, preko Uprave kriminalističke policije i Odeljenja za istraživanje eksplozije, požara i havarije, pa sve do Služba za borbu protiv organizovanog kriminala.\nZakon o javnom tužilaštvu ne predviđa da je tužilaštvo dužno već da može da obaveštava javnost o pojedinačnim postupcima. Kako su pojedini članovi Vlade ostavljeno oružje u Jajincima povezivali sa pokušajem ubistva premijera ili njegovog brata očekivalo se da će Tužilaštvo nakon sprovedene predistrage u najkraćem roku javnost o nalazima iste i obavestiti.\nMeđutim, uprkos tome, Više javno tužilaštvo odlučilo je da ovu informaciju javnosti dostavi tek tri meseca nakon donošenja odluke i to čak ni saopštenjem za javnost, već davanjem kratke izjave agenciji Beta.\nU službenoj belešci konstatuje se da je da nakon višemesečnih istražnih radnji, upoređivanja DNK-a, lociranja telefona, razgovora sa građanima, tajnog nadzora praćenja i snimanja određenih lica - nadležni organi ipak nisu utvrdili ko je ostavio arsenal oružja nedaleko od porodične kuće aktuelnog predsednika Srbije Aleksandra Vučića u Jajincima, kao ni čemu je ono bilo namenjeno.\nTužilaštvo je, kako se vidi u službenoj belešci, odluku o odustajanju od pokretanja krivičnog postupka u slučaju Jajinci donelo 18. avgusta ove godine, dok je javnost o tome obaveštena tek 15. novembra.\nTakođe, kako se može zaključiti, Više tužilaštvo je vodeći ovaj postupak u saradnji sa drugim nadležnim službama pratilo, prisluškivalo i saslušavalo određen broj lica.\nOno što se međutim ne može videti u belešci tužioca jesta na osnovu čega su baš ta lica, kao i koliko osoba je bilo predmet operativnih obrada.\nU okviru predistrage u slučaju Jajinci, nadležni su pokušali i da veštačenjem utvrde poreklo ispisanih oznaka na ručnom bacaču rakete, ali kako se navodi, to preduzetom metodom nije bilo moguće.\n„Na osnovu zapisnika o veštačenju, koji se odnosi na primenu komparativne grafoskopske metode i vizuelni pregled spoljnog teksta na oružju, proizlazi da nije moguće utvrditi da li je jedno ili više lica ispisalo navedeno oznake, te je zaključeno da ovom metodom nije moguće utvrditi pol skriptera niti starost teksta“ ,kaže tužilac u svojoj belešci.\nPolicija povezala „neka lica s nekim prostorima i delima“\nNadležni su u ovoj predistrazi deo svojih saznanja pokušali da potvrde i lociranjem mobilnih telefona osoba koje su se nalazila na mesto pronađenog oružja.\nO ovome je, između ostalog, govorio i ministar policije petnaest dana nakon pronalaska oružja. Nebojša Stefanović je tako odgovarajući na pitanja novinara redakcije Insajder izjavio je da je u ovom slučaju identifikovano dosta činjenica koje ukazuju na to ko bi mogli biti izvršioci, ali ne i ko su nalogodavci.\n"Povezali smo neke ljude s nekim prostorima i nekim delima. Ali kada bih vam rekao šta i kako, mi bismo ih upozorili. Mi želimo da kriminalci budu u mraku, da ne znaju šta policija zna. Dokle god je to tako, mi smo korak ispred njih”, naveo je Stefanović 14. novembra prošle godine.\nMeđutim, kako se može videti u službenoj belešci, do tog datuma istražni organi tek su uzeli izjave više lica ali u vidu obaveštenja od građana.\nTakođe, tog dana, sudija za prethodni postupak tek je doneo naredbu o lociranju telefona koji su se našli na tom prostoru i računarskom pretraživanju podataka.\n„Dana 14. 11. 2016. godine sudija za prethodni postupak Višeg suda u Beogradu je doneo naredbu za računarsko pretraživanje podataka, kao i lociranje telefona za period od 10. avgusta prošle godine do 10. februara ove godine“ kaže Stankovićeva u svojoj belešci.\nNakon toga, kako se može videti u belešci, pripadnicima Službe za borbu protiv organizovanog kriminala takozvani SBPOK podneli su više predloga u periodu od kraja decembra prošle godine do sredine aprila voe godine, a sve „u cilju otkrivanja identiteta lica, brojeva telefona i utvrđivanje lokacija lica, kao i eventualnog utvrđivanja identiteta NN lica koji su koristili telefone“.\nMeđutim, uprkos ovome kao i upoređivanjem DNK-a uzetih sa oružja i DNK lica koja su bila predmet operativnih obrada, policija 12. jula ove godine donosi odluku da zatvori operativnu obradu u ovom slučaju utvrđujući da nisu potvrđena saznanja.\n„Dana, 12. 07. 2017 glavni policijski inspektor je dostavio izveštaj o preduzetim aktivnostima u okviru OO Komandos , a u kome je navedeno da primenom posebnih dokaznih radnji prema imenovanim licima nisu potvrđena saznanja da imenovani aktivno učestvuje u izvršenju krivičnog dela Nedozvoljena proizvodnja, držanje, nošenje i promet oružja i eksplozivnih materija i krivičnog dela Trgovina uticajem, te će se pristupiti zatvaranju operativne obrade“ navodi se, između ostalog, u službenoj belešci do koje su novinari redakcije Insajder.\nDodaje se i da je ovim izveštajem glavni policijski inspektor izneo mišljenje da je operativna obrada koja je sprovođena nad imenovanim licima bila svrsishodna ali da nije dala očekivane podatke, što je u velikoj meri bilo nemogućeno jer su se pojedina lica koja su bila predmet obrada, uglavnom nalazila van teritorije Republike Srbije.\nNa osnovu informacije da je policija operativnu obradu ovog slučaja zatvorila još jula meseca ove godine, ostalo je nejasno na osnovu čega je ministar policije Nebojša Stefanović, tri meseca kasnije 26. oktobra, u Skupštini Srbije izjavio da se istrazi o oružju nađenom u Jajincima, poklanja maksimalna pažnja kao i da bezbednosne službe rade svoj posao.\nOn je, odgovarajući na pitanja poslanika Đorđa Vukadinovića dokle se stiglo sa tom istragom, rekao da je saslušano više stotina lica.\n“Ne mogu da vam govorim šta je sve urađeno, ali mi već godinama, za razliku od nekih prošlih vremena u kojima nisam siguran da su bezbednosne službe u punom obimu i kapacitetu razumele postojanje organizovanih kriminalnih grupa… danas je situacija promenjena”, rekao je krajem oktobra ove godine Nebojša Stefanović.\nOd pokušaja atentata na premijera i njegovog brata do nedostatka dokaza\nPodsetimo, mediji su krajem oktobra prošle godine objavili da je u blizini porodične kuće premijera Aleksandra Vučića pronađen arsenal oružja.\nPojedini članovi Vlade ocenili su da je u pitanju pokušaj ubistva premijera ili njegovog brata.\nDva dana pošto je nađen sanduk s oružjem Aleksandar Vučić je izjavio da ne veruje da je reč o atentatu, navodeći da je taj deo šume u Jajincima najbolje mesto gde ljudi ostavljaju svoje staro oružje.\nMinistar unutrašnjih poslova Nebojša Stefanović navodio je da u celom slučaju “vidi tragove ozbiljnog profesionalizma”, pa i da premijer strahuje da je meta bio njegov brat“.\nDodao je i da se u maloj oblasti kod kuće premijera u danu nalaženja oružja i dva dana pre toga našlo 97 bezbednosno interesantnih lica.\nUbrzo nakon toga, premijer Vučić je zabranio svim nadležnim državnim organima koji su zaduženi za bezbednost premijera, uključujući i MUP i civilne i vojne obaveštajne agencije, da izlaze u javnost s informacijama o događajima u Jajincima i na Novom Beogradu dok se istraga ne okonča.\nViše od godinu dana nakon pronalaska oružja, Više javno tužilaštvo u Beogradu nedavno je zaključilo da u slučaju pronađenog oružja nedaleko od porodične kuće aktuelnog predsednika Srbije Aleksandra Vučića u Jajincima nema osnova za pokretanje krivičnog postupka za krivično delo iz nadležnosti tog tužilaštva.\nNakon ove odluke, ministar policije je rekao da „policija u ovom trenutku nema dovoljno dokaza da bi privela bilo koga vezano za ovaj slučaj oružja ali da to ne znači da MUP nema određena saznanja i da ne radi na tome".\n"Naravno da je to prioritet, ali ako ne obezbedimo dovoljno dokaza, besmisleno je da idemo u sudski postupak. Da li sam zadovoljan što je prošlo godinu dana? Svakako da nisam, ali, ja ću insistirati da nastavi da se radi na tom slučaju", rekao je Stefanović novinarima.


Administrativni podaci - WordPress Manager by SuperHosting\nAdministrativni podaci – WordPress Manager by SuperHosting\nOvde možete promeniti podatke za pristup administrativnom panelu Vašeg WordPress sajta.\nDa biste aktivirali opciju „Administrativni podaci“ najpre je potrebno da izaberete WordPress instalaciju za koju to želite da učinite.\nGlavni (sistemski) imejl\nOvde možete izmeniti sistemski imejl za svoj WordPress sajt. Ova imejl adresa služi u administrativne svrhe – obaveštenja o komentarima koji čekaju na odobrenje, novim postovima, registraciji novih korisnika, itd.\nLista sadrži samo one korisnike koji su administratori veb-sajta.\nKlikom na link „Ulaz u administraciju“ možete direktno pristupiti administrativnom delu Vašeg WordPress veb-sajta.\nImajte na umu da ova opcija neće biti aktivna ukoliko domen na kojem se nalazi sajt nije usmeren na naš hosting server.\nUkoliko ste u trenutku izmene administrativnih podataka bili prijavljeni na WordPress, moraćete se prijaviti ponovo sa novim (promenjenim) pristupnim podacima.\nNe možete postaviti „admin“ ili „administrator“ za korisničko ime iz bezbednosnih razloga.\nNapomena: Iz ovog menija ne možete kreirati niti brisati WordPress korisnike, s obzirom da se ovo može izvršiti jedino posredstvom sistemskog administrativnog panela. Ovde možete izmeniti podatke za već postojeće korisnike koji imaju administratorske privilegije za sajt.\nDodatna zaštita prilikom pristupanja administrativnom delu sajta\nMožete dodatno obezbediti pristup administrativnom delu sajta tako što ćete lozinkom zaštititi wp-admin direktorijum.\nNakon što postavite korisničko ime i lozinku za pomenuti direktorijum, biće potrebno da se identifikujete dva puta kako biste pristupili administraciji sajta. Prvi put biće potrebno uneti pristupne podatke (kredencijale) da biste „otključali“ dodatno postavljenu zaštitu, pa tek onda kredencijale za pristup administratorskom delu sajta.\nNapomena: ne preporučujemo postavljanje dodatne zaštite za pristupanje administraciji sajta u situaciji kada je registrovanje korisnika na sajtu onemogućeno.\nObnovljen: 4. децембра 2019.


Šarecovo odbijanje da se obrati u EP izazvalo je brojne kritike, posebno slovenačkih evroparlamentaraca koji smatraju da je propustio priliku da predstavi slovenačke stavove, a to je danas na početku zasedanja parlamenta, ponovila poslanica demohrišćanske Nove Slovenije (NSI) Ljudmila Novak koja je vodeća na listi kandidata te stranke za EP.\nOna je rekla da je šteta što Šarec nije govorom u EP iskoristio mogučnost da predstavi slovenačku viziju buduće Evrope, prenosi Hina.\nŠarec je, međutim, njen nastup shvatio kao provokaciju pred evropske izbore na kojima njegova stranka nastupa prvi put te ponovio da nije želeo da govori u EP kako se taj nastup ne bi doživeo kao predizborni, u korist njegove Liste Marjana Šareca (LMŠ).\n- Već celu sedmicu pratim rasprave u kojima me kritikuju naši evroposlanici i kandidati za novi sastav EP. U njihovu dobronamernost verujem baš onoliko koliko sam uveren da je Zemlja pljosnata - kazao je Šarec.\nDodao je da je poziv da nastupi u EP još lani najpre dobio bivši premijer Miro Cerar, ali mu je na jesen prestao mandat pa nije mogao nastupiti u Strazburu, nakon čega je interes pokazala nova vlada, ali se Šarec nije složio s terminom u kojem se mogao obratiti evroparlamentarcima kojima uskoro završava petogodišnji mandat.\nTAJANI OPET UZBURKAO JAVNOST Nahvalio je MUSOLINIJA, rekao da je radio pozitivne stvari za Italiju\nŠarec je kao dodatan mogući razlog zašto se nije odazvao pozivu EP naveo da je poziv potpisao Antonio Tajani, predsednik EP, ali i italijanski političar koji je kritikovan u Sloveniji i Hrvatskoj zbog njegovih izjava o "italijanskoj Istri i Dalmaciji", koje su doživljene kao uvreda i izražavanje mogućih teritorijalnih pretenzija od vodećeg čoveka jedne od glavnih evropskih institucija.\nDodao je da je Tajaniju prošle nedelje na evropskom samitu u Briselu otvoreno kazao da je njegova izjava u Bazovici kod Trsta o italijanskoj Istri i Dalmaciji bila "nož u srce", dodavši da ga "nije sram" što je poziv za govor u EP odbio, naročito, kako je dodao, nakon spornih nedavnih Tajanijevih izjava o fašističkom vođi Benitu Musoliniju kao nekome ko je za Italiju učinio i "nešto dobro", jer je gradio puteve, mostove i železničke pruge.\nJanša propustio šansu, novi premijer Slovenije bi mogao da bude BIVŠI GLUMAC\n"NE POŠTUJU VLADAVINU PRAVA" Slovenački premijer OŠTRO kritikovao lidere EU\nSlovenački premijer traži OSTAVKU MINISTRA zbog mešanja u izbore


28. Sep 2001 16:09 (GMT+01:00)\nNovo oglašavanje saudijskog disidenta\nBin Laden: Džihada će biti i bez mene\nOn je ponovo porekao da je odgovoran za napade na SAD i rekao da mudžahedini deluju na prostoru od Mjanmara do Bosne\nKARAČI, KABUL (Tanjug, Beta-Rojters) - Glavni osumnjičeni za terorističke napade u SAD, Osama bin Laden, ponovo je porekao da je odgovoran za te napade i naglasio da će islamski sveti rat - "džihad", biti nastavljen čak i ako njega samog ne bude bilo.\n"Kao musliman, neću slagati. Nisam bio u toku događaja kada su izvršeni napadi, niti bih podržao ubijanje muškaraca, žena i nevine dece", tvrdi Bin Laden u intervjuu objavljenom u dnevniku "Umat", koji izlazi na urdu jeziku u Karačiju, na jugu Pakistana.\nList navodi da je proganjani saudijski milioner, kome su novinarska pitanja poslata preko zvaničnika talibanskog režima u Kabulu, upozorio da će se u mnogim zemljama u kojima su mudžahedinske organizacije aktivne, nastaviti "sveta borba", čak i ako, kako je rekao, "ja ne budem tu".\nDelegacija pakistanskih verskih lidera doputovala je u Kandahar, na razgovore sa talibanima. Izvori bliski verskim zvaničnicima rekli su Rojtersu da će pokušati da ubede talibane da predaju Bin Ladena ili se suoče sa realnošću američkog napada. Uz delegaciju, u Kandahar je stigao i talibanski ambasador u Pakistanu, mula Abdul Salam Zaef.\nAFP prenosi da je Bin Laden, među regionima u kojima deluju mudžahedini, pomenuo Avganistan, Čečeniju, Palestinu, kao i Bosnu, Sudan, Mjanmar (Burmu) i područje Kašmira.\nKomentarišući predlog Vašingtona da UN obavežu sve zemlje da "zamrznu" finansije svakoga ko ima veze sa terorističkim akcijama, Osama je ocenio da to neće poremetiti delovanje njegove organizacije Al-Kaida. "Zahvaljujući Alahu, Al-Kaida ima više od tri različita izvora finansiranja. Mladi ljudi visokog obrazovanja vode je širom sveta. Mi nemamo nekoliko stotina ili nekoliko hiljada, već nekoliko stotina hiljada sledbenika, koji su potpuno upoznati sa svim stvarima i imaju rezervna rešenja", objasnio je Bin Laden.\nInače, list "US today" juče piše da se već dve nedelje u Avganistanu nalaze američki komandosi koji tragaju za Bin Ladenom. Uz pozivanje na neimenovane zvaničnike Pentagona u Vašingtonu i pakistanske vojne zvaničnike, u tekstu se tvrdi da su pripadnici američkih specijalnih jedinica stigli u Pakistan dva dana posle terorističkih napada u SAD i da su, zatim, ušli na teritoriju Avganistana s naređenjem da uhvate Bin Ladena, ubiju ga ili drže zarobljenog, dok ne počnu američki vazdušni napadi, prenosi Rojters.\nPredstavnica za štampu Pentagona odbila je da komentariše navode umedijima, uz obrazloženje da ministarstvo odbrane to nikada ne radi. Zvaničnici u Pentagonu i u Pakistanu, prenosi agencija, ocenili su da će američki "rat protiv terorizma" biti nova vrsta nekonvencionalnog rata, u kojem bi "specijalci" mogli da imaju ključnu ulogu.\nIz istih izvora, koji su direktno upućeni u američke antiterorističke operacije, saznaje se da su američke snage za specijalne operacije, prvo pristigle u pakistanske gradove Pešavar i Kvetu, a da su zatim ekipe sastavljene od tri do pet vojnika, uz podršku helikoptera iz baza van Avganistana, počeli da se raspoređuju unutar talibanske teritorije. Komandosi su naročito pretraživali pećine i podzemne bunkere na jugozapadu Avganistana, blizu Kandahara, citira "Ju-es-ej todej" visoke zvaničnike američke i pakistanske vojske.\nAmeričke oružane snage već pomažu i antitalibanskoj Severnoj alijansi, saopštili su "Vašington tajmsu" visoki zvanični administacije u Vašingtonu. Neimenovani zvaničnici su rekli vašingtonskom dnevniku da je ta pomoć za sada ograničena na savete i razmatranje potreba Severne alijanse, ali da je odluka Vašingtona da počne da naoružava glavnu opoziciju talibanima "veoma blizu". Pentagon hoće da pomogne Alijansi, ali odluka kasni zbog, između ostalog, zabrinutosti oko Pakistana, koji bi u tom slučaju mogao da odustane od pomoći SAD, budući da je Islamabad protivnik Severne alijanse.\n"Kiti houk" se vraća u luku\nAmerički nosač aviona "Kiti houk" se u nedelju vraća se u svoju matičnu luku, nakon što je prošle sedmice u pratnji nekoliko japanskih razarača krenuo prema nepoznatoj lokaciji, prenela je agencija Kjodo, pozivajući se na izvore u obalskoj straži. "Kiti houk" je u sklopu američke Sedme flote napustio Jokosaku 21. septembra i krenuo prema nepoznatom odredištu. Mediji u Tokiju prenose da Vašington smatra da je razmestio dovoljno snaga u Indijskom okeanu.\n16:09h Bin Laden: Džihada će biti i bez mene\n16:13h "Gardijan" o američkoj kampanji protiv terorizma\nVašington traži od Izraela povećanu uzdržanost\n16:31h Rusija pooštrava mere posle isteka roka za predaju oružja\nSAD tvrde da su istragom onemogućeni novi teroristički udari\n16:56h Francuska se distancira od namera SAD\nRadio Slobodna Evropa ostaje u centru Praga\n23:28h Sudan bez sankcija


U javnoj raspravi, čiji početak očekujemo, videćemo šta medijska i druga javnost misli o nacrtu Medijske strategije, rekao je Vukosavljević\nMinistar je odbio da komentariše okolnost da se na niškom konkursu po medijskom projektu izdvaja značajno više sredstava nego na konkursima Ministarstva za interent medije, štampane medije i televiziju\nIzradu Medijske strategije obeležile su brojne kontraverze, od odlaska trećine članova radne grupe, koji su ljudi iz medija, do stalnog odlaganja rokova.\nMinistar kulture i informisanja Vladan Vukosavljević izjavio je danas u Nišu da će se u javnoj raspravi o Medijskoj strategiji “videti u jednom potpunom demokratskom duhu šta je to što možemo da dopunimo ili korigujemo, odnosno šta možemo da učinimo za srpsku medijsku scenu u godinama koje su ispred nas”.\n– Medijska strategija je okončana, radna grupa je potpisala, očekujemo početak javne rasprave na kojoj će biti prilike da vidimo šta naša medijska javnost, i ne samo medijska javnost, misli o tom nacrtu- rekao je ministar kulture, na otvaranju stalne književno memorijalne postavke Stevan Sremac – Branko Miljković u Nišu.\nVukosavljević je ocenio da je “jedan od principa demokratije da se dokumenti tog strateškog značaja obnaroduju i da u raspravi učestvuje i Ministarstvo i svi medijski poslenici”.\nMinistar je odbio da komentariše okolnost da je na ovogodišnjem Konkursu za sufinansiranje projekata za ostvarivanje javnog interesa u oblasti javnog informisanja na teritoriji grada Niša izdvojeno značajno više sredstava po jednom projektu u odnosu na sredstva koja je po projektu opredelilo Ministarstvo kulture.\n– Ne bih mogao da komentarišem stvari koje nisu u nadležnosti ministarstva. Nemam komentar – rekao je on.\nNa niškom konkursu, koji je objavljen 8. marta, bilo je predviđeno da gornji limit po medijskom projektu bude četiri miliona, a već narednog dana je taj konkursni uslov izmenjen, te je gornji limit podignut na devet miliona.\nMaksimalni novčani iznosi po projektu koje je opredelilo Ministarstvo na njegovim ovogodišnjim konkursima za internet medije, štampane medije i televiziju su dva, odnosno tri, odnosno pet miliona dinara.\nNa Medijsku strategiju, koja bi trebalo da definište medijsku scenu u Srbiji do 2023. godine, čeka se od kraja 2016. godine, kad je staroj strategiji istekao rok. Na osnovu nove Medijske strategije trebalo da se menjaju aktuelni medijski zakoni.


Centralna izborna komisija (CIK) započela je isplate članovima biračkih mesta i tehničkom osoblju koje je bilo angažovano na izborima 6. oktobra 2019.\nPortparol CIK-a, Valjmir Eljezi, rekao je da su do sada poslate liste osoba angažovanih u 22 opštine.\n„Do sada su liste osoba angažovanih u 22 opštine poslate Ministarstvu finansija: Dečani, Đakovica, Glogovac, Istok, Kačanik, Klina, Kosovo Polje, Mitrovica, Lipljan, Obilić, Peć, Srbica, Suva Reka, Vučitrn, Zubin Potok, Junik, Mamuša, Đeneral Janković, Gračanica, Ranilug, Parteš i Klokot”, rekao je.\nEljezi je kazao da zbog tehničkih problema moguće da pojedinim osobama novac ne može biti prebačen.\nMeđutim, kako je naveo, u slučaju ovog problema mogu se obratiti opštinskim izbornim komisijama u odgovarajućim opštinama.\n„Može se desiti da sredstva nisu prebačena zbog grešaka u upisu broja računa ili čak zato što račun možda nije aktivan. U ovim slučajevima neophodno je da se izvrše potrebne ispravke kod Opštinskih izbornih komisija u odgovarajućoj opštini gde su bili angažovani i ponovo će se na transfer poslati sredstva koja im pripadaju", rekao je on.\n04.06.2020 “Ponižavajuća poruka nove Vlade” (773)


Goran Popović protiv dnevnog lista "Kurir" - Savet za štampu\nNa osnovu članova 22. i 24. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Zoran Ivošević. Tamara Skrozza, Filip Švarm, Neboja Spaić, Petar Jeremić, Stojan Marković, Tihomir Trišić, Vlado Mareš i Predrag Azdejković, na sednici održanoj 5.9. 2013. godine, dvotrećinskom većinom donosi\nTekstom ”Žena se zapalila pred decom i prolaznicima”, objavljenom 24.7.2013. godine, dnevni list „Kurir“\n1.prekršio je tačke 1, 2 i 3 Odeljka VII (Zaštita privatnosti) Kodeksa novinara Srbije o obavezi novinara da poštuju dostojanstvo i integritet ljudi o kojima pišu, da izbegavaju spekulacije i prenošenje nedovoljno proverljivih stavova u izveštavanjima o tragedijama u kojima ima stradalih, kao i da, kad je reč o događajima koji uključuju lični bol i šok izveštavanje prilagode tako da izražavaju duh saosećanja i diskrecije.\n2. prekršio je i tačke 4 i 5 Odeljka IV (Odgovornost novinara), o zabrani korišćenja uznemiravajućih sadržaja i obavez novinara da poštuje i štiti prava i dostojanstvo žrtava.\nPorodica preminule devojke smatrala je da je „Kurir“ „brutalnošću opisa događaja“ i objavljivanjem „bizarnih i užasnih detalja“ o njenom samoubistvu povredio odredbe Kodeksa novinara Srbije koje se odnose na obavezu poštovanja dostojanstva žrtve. Podosilac žalbe je naveo i da su prekršene odredbe koje se odnose na zaštitu privatnosti i to objavljivanjem punog imena žrtve, kao i iznošenjem detalja o ostalim članovima porodice, navodeći da niko od njih nije javna ličnost.\nU odgovoru na žalbu, advokat „Kurira“ je naveo da se list izvinjava porodici žrtve, „žaleći zbog činjenice da je priroda novinarskog posla takva da podrazumeva i pisanje o teškim temama i nemilim događajima i da to najčešće, pa i u ovom slučaju, nije posledica težnje za senzacionalizmom , već ispunjenja zahteva javnosti za informacijama koje se moraju preneti“. On je naveo da, iz poštovanja prema osećanjima porodice ne želi da pobija bilo koju tvrdnju iznetu u žalbi.\nVećina članova Komisije smatrala je da u spornom tekstu nepotrebno detaljno i brutalno opisan čin samoubistva, bez saosećanja i poštovanja digniteta žrtve. Komisija je ocenila da se o ovakvim tragedijama može izveštavati bitno drugačije, bez opisivanja uznemirujućih detalja i uz mnogo više saosećanja. Profesionalna i etička pravila koja se odnose na tekstove koji uključuju lični bol obavezuju podjednako sve medije, uključujući i tabloide. Prema mišljenu većine članova Komsije, kod novinara i urednika „Kurira“ nije postojala namera da se povredi ni dostojanstvo žrtve, ni njena porodica i tekst je, verovatno, posledica „preterivanja“ kojem su tabloidi skloni, ali su, bez obzira na motiv, pravila profesije prekršena. Komisija je zaključila i da, na žalost, ovakav način izveštavanja o tragedijama postaje praksa, nešto što je opšte prihvaćeno u delu naših medija.\nJedan član Komisije smatrao je da Kodeks nije povređen, jer tabolidi u ovakvim slučajevima imaju drugačiji pristup događajima, kao i da nije bilo loše namere prilikom pisanja teksta. Da nije bilo namere da se povredi dostojanstvo žrtve i njene porodice i da je reč o nespretnom izveštavanju sa preterivanjima, koje ipak ne predstavlja povredu Kodeksa, smatrala su dva člana Komisije, koja su ostala uzdržana prilikom glasanja.\nZbog svega navedenog, Komisija je odlučila da „Kurir“ objavljivanjem spornog teksta jeste prekršio Kodeks novinara Srbije i naložila redakciji da objavi ovu odluku.


Datum 14. May, 2021\nFuzija stilova, žanrova i potpuno neočekivanih muzičkih aranžmana, uz produkciju koja pomera granice – tako se ukratko može opisati Studio, Skymusic-ov muzički šou koji sa emituje na RTS.\nNakon dve decenije organizacije i produkcije najvećih regionalnih muzičkih manifestacija, koncerata i festavala, ovo je prva televizijska emisija koju potpisuje Skymusic Production. Šou koji se sastoji iz 14 epizoda, u kojima će ukupno gostovati više od 50 velikih muzičkih imena regiona, produkcijski se realizuje u rangu najvećih svetskih TV programa te vrste.\nZvezde u Studiju izvode svoje stare hitove ali i premijere novih pesama, a svaka numera je izvedena u potpuno novom, neočekivanom aranžmanu. Do sada je u Studiju realizovano više od 40 nastupa najvećih regionalnih zvezda, među kojima su Lepa Brena, Haris Džinović, Van Gog, Stefan Milenković, Saša Matić, Tijana Dapčević, Toni Cetinski, Petar Grašo, Tonči Huljić i mnogi drugi.\nPrvi put u Srbiji, emisija se emituje iz potpuno novog Skymusic-ovog televizijskog studija 360 stepeni, koji uz 3D maping i projektore u svakom trenutku može da menja izgled i atmosferu. Spektakularna scena prečnika preko 20 metara, sa LED ekranima visokim 5 metara, kreirana je tako da se celokupni vizuelni doživljaj prilagođava pesmama, aranžmanima i adaptira prema svakom izvođaču/ učesniku emisije. Aranžmani se rade u novom Skymusic-ovom kompleksu najsavremenijih audio studija, i angažovani su najbolji producenti, sound inženjeri i instrumentalisti.\nStudio prikazuje raznovrsnost i saradnju na muzičkoj sceni regiona, oslanjajući se na koncept prve regionalne dodele muzičkih priznanja, Music Awards Ceremony (MAC). Nastao je iz potrebe da se produkcijski podignu kapaciteti regionalne muzičke scene, a u muzičkom smislu, predstavlja put koji prirodno i očekivano vodi ka ovogodišnjoj MAC ceremoniji.\nREPORTAŽNA KOLA Snimanje događaja u sistemu\nDan borbe protiv karcinoma jajnika Kalemegdan\nSerbia Open 2021 Beograd


Komisija domaćin prestižne konferencije ekonomista – ACE « Komisija za zaštitu konkurencije\nKomisija domaćin prestižne konferencije ekonomista – ACE\nKomisija za zaštitu konkurencije Republike Srbije biće domaćin godišnje konferencije Udruženja ekonomista iz oblasti politike konkurencije (Association of Competition Economics – ACE) 2020. godine u Beogradu. Ta odluka doneta je na prošlonedeljnoj konferenciji održanoj u Bolonji, Italija.\nSrpska Komisija za zaštitu konkurencije imala je ove godine zapaženo učešće, odnosno njeni predstavnici dr Siniša Milošević, rukovodilac Sektora za ekonomske analize i Jelena Popović – Markopulos, viši savetnik u istom sektoru, dobili su priliku da pred 276 učesnika, ekonomista iz oblasti politike zaštite konkurencije širom Evrope i sveta, predstave jedan od slučajeva Komisije. Način na koji su u predstavljenom predmetu korišćena ekonomska znanja prepoznat je kao značajan, pa se, iz tog razloga, Srbija i našla među devet zemalja koje su predstavile svoje slučajeve tokom ove Konferencije.\nKao i svake godine na konferenciji ACE učestvovali su brojni predstavnici evropskih tela za zaštitu konkurencije, uglednih konsultantskih kuća i akademske zajednice, koji su razmenili svoja iskustva u pogledu ocene efekata aktivnosti institucija nadležnih za zaštitu konkurencije.\nOd svog osnivanja 2003. godine, glavna aktivnost ACE-a je godišnja konferencija koja okuplja ekonomiste iz oblasti konkurencije.\nKomisija za zaštitu konkurencije Republike Srbije vest o izboru za domaćina doživljava kao još jedno priznanje za ostvarene rezultate na unapređenju ekonomskih ekspertiza u poslednjih nekoliko godina, a što se reflektuje na kvalitet njenih odluka.


SVI O OVOME ĆUTE: Ko je u Siriji napao ruske trupe EMP oružjem? | WebTribune\nHome IZBOR SVI O OVOME ĆUTE: Ko je u Siriji napao ruske trupe EMP oružjem?\nPosted date: март 05, 2016 In: IZBOR, SPEKTAR\nKako navode američki mediji, CHAMP ne bi trebalo porediti sa ranijim nuklearnim EMP projektima testiranim nakon Hladnog rata, koji su razvijani kako bi onesposobili energetske i informatičke sisteme u čitavim regijama\nIz Sirije navode da je došlo do nestanka struje širom države, a vlast pokušava da otkrije šta je uzrok kvara.\nStručnjaci kažu da struje nema u svim oblastima u državi i da se ne može isključiti da je posredi EMP napad.\nZvaničnici su uspeli da povrate struju u neke oblasti, ali uzrok nestanka struje još uvek nije otkriven.\nU mnogim delovima Sirije, struja je dostupna samo na 2-4 sata dnevno, ako je uopšte ima, ali se nikada nije desilo da struje nestane u celoj državi.\nInženjeri i tehničari rade na tome da otkriju šta je izazvalo iznenadni nestanak struje kako bi mogli što pre da uklone kvar.\nVlada je za prethodne nestanke struje okrivila pobunjenike, dok iz UN tvrde da je neko namerno isključio struju kao ratni čin.\nAmerika ima EMP oružje\nKako navode američki mediji, CHAMP ne bi trebalo porediti sa ranijim nuklearnim EMP projektima testiranim nakon Hladnog rata, koji su razvijani kako bi onesposobili energetske i informatičke sisteme u čitavim regijama. Ovaj projekat se fokusira na manje mete.\nKako se navodi, američka avijacija bi korišćenjem ovih projektila mogla da “ugasi svetlo” i onemogući komunikaciju u terorističkim bazama, ne ugrožavajući živote civila.\nRat se nastavlja kao da nema primirja\nU međuvremenu, specijalni izaslanik UN je rekao da se parcijalno primirje, koje je počelo u subotu, drži iako je još uvek labilno.\nStefan de Mistura je rekao novinarima u Ženevi da se nasilje „znatno smanjilo“ uprkos incidentima u provincijama Homs, Hama, Latakija i Damask. „Uspeh nije zagarantovan, ali napredak je vidljiv“, rekao je on.\nI opozicija i vlast su optužili jedni druge za kršenje primirja koje su isposlovali SAD i Rusija, a koje ne uključuje džihadističke grupe Islamsku državu i front Al Nusra.\nMistura je takođe rekao da će pokušati da izdejstvuje pregovore o miru u Siriji, ali da je to veoma teško postići.\nHumanitarni savetnik UN, Jan Egeland, rekao je da je postignut napredak u pružanju pomoći opkoljenim oblastima Sirije i da će za par dana ili nedelja biti još pokušaja bacanja pomoći iz vazduha za istočni grad Dejr Ezor, gde je oko 200.000 civila okruženo teroristima ISIS-a.\nTreba napomenuti da je Amnesty International u četvrtak naveo da su ruske i sirijske snage namerno i sistematski bombardovale zdravstvene ustanove u severnoj provinciji Alepo u proteklih 12 nedelja.\nOva grupa koja se bori zal judska prava je navela da postoje „ubedljivi dokazi“ da je bilo najmanje šest namernih napada na bolnice, medicinske ustanove i klinike, pri čemu su ubijena tri civila, a povređeno 44 ljudi.\nAmnesty International navodi da ovi napadi predstavljaju direktno kršenje međunarodnog humanitarnog zakona i da je njihov cilj obezbeđivanje prolaska vladinih kopnenih snaga.\n„Bolnice, voda i struja su prve stvari koje bivaju napadnute u ratu. Kada ostanete bez toga, šanse za preživljavanje su minimalne“, rekao je jedan lekar iz grada Anadan.\nVazdušne snage SAD mogu da se bore sa državama trećeg sveta, ali ne i sa Rusima


Vladino klizanje po autoputu – Monitor\n,,Moramo razumjeti potrebu Evropske investiciona banke, koja predstavlja okosnicu svake finansijske konstrukcije za realizaciju krupnih infrastrukturnih projekata, da napravi sve dodatne provjere prije nego što da zeleno svjetlo za njegovu realizaciju. Poslije pregovora sa njima biće jasno da li ta banka želi da preuzme svoj dio odgovornosti”, izjavio je nekoliko dana pred početak pregovora sa EIB crnogorski premijer Milo Đukanović.\nPoslije dvodnevnih pregovora vođenih krajem novembra u sjedištu EIB, jasno je da ta banka ne želi da finansira ovaj projekat, ne bar onako kako ga je zamislila Vlada Crne Gore.\nKREDITORI: Glavni crnogorski pregovarač, vicepremijer i ministar finansija Igor Lukšić, pokušao je javnost da umiri nakon neuspješnih pregovora.\n,,Ne zavisimo samo od Evropske investicione banke, postoje i drugi kreditori”, rekao je on i građanima poručio da Vlada Crne Gore ne odustaje od gradnje puta prema sjeveru države.\nVeć pola godine zvaničnici u Podgorici skoro dnevno javnost ubjeđuju da ,,EIB podržava ovaj projekat i da pregovori dobro napreduju”. Čak se navodilo da je autoput Bar-Boljare dobio podršku na investicionom forumu u Londonu i od Evropske banke za obnovu i razvoj (EBRD), što, tvrdilo se, eliminiše sve špekulacije da li će biti izgrađen.\nSada je jasno da EIB, kao politička banka EU, ne želi da preuzme odgovornost za realizaciju ovog projekta. Nakon uvida u sve nepovoljnije makroekonomske bilanse Crne Gore, saznanja da će taj autoput biti isplativ tek za 17 godina, kao i da on nije uvršten u mrežu evropskih prometnica, iz EIB su predložili da gradnja puta otpočne na dvije dionice – Đurmani-Virpazar i Virpazar-Smokovac, koje su frekventne i rentabilne. Izuzetno skupu dionicu Smokovac-Mateševo, gdje je milijardu eura potrebno za svega četrdesetak kilometara, ta banka nije željela da finansira. To su ranije odbili da učine i EBRD, Međunarodni monetarni fond i Svjetska banka, iako je ona konsultant u ovom poslu! Te finansijske institucije izražavaju zabrinutost da li će Crna Gora biti sposobna da vraća sadašnja i buduća zaduženja. Samo tokom prethodne dvije godine spoljni dug zemlje povećan je za više od 400 miliona eura. Zato će crnogorska Vlada morati neđe drugo da traži kreditore.\nZbog konačnog stava EIB dva mjeseca je produžen rok za obezbjeđenje bankarskih garancija grčko-izraelskom konzorcijumu Aktor Šikun Binui, koji je predložio da za čak 1,575 milijardi eura gradi trećinu autoputa (63,5 od ukupno 169 kilometara)!\nDakle, veliko je pitanje kako će sada reagovati Grčka i Izrael, za koje se takođe gromoglasno tvrdilo da nemaju nikakvih problema da osiguraju bankarske garancije i novac čak i za tu redukovanu verziju autoputa.\nOPET ISTO: U ovom slučaju ponavlja se gotovo isti scenario kao sa hrvatskim konzorcijumom koji je predvodio splitski Konstruktor. Upravo onog dana kada je raskinut ugovor sa prvorangiranim na tenderu, 4. marta, ministar saobraćaja, pomorstva i telekomunikacija Andrija Lompar izjavio je da će se pregovori sa drugorangiranim ograničiti na samo mjesec dana, jer će to, kako je rekao, biti dovoljno da grčko-izraelski konzorcijum prikupi garancije i sve što je potrebno za početak radova.\nPregovori su trajali dva puta duže, još četiri dodatna mjeseca je ostavljeno za dobijanje jamstava, pa još dva, pa je Đukanović otišao u Izrael, a kada će i da li će uopšte krenuti radovi niko više sa sigurnošću tačno ne može kazati.\nZvaničnici sada javnost pokušavaju da uvjere da postoji „čak i bolja varijanta”, koja garantuje da će naša država uskoro dobiti autoput od jadranske obale do granice sa Srbijom. Navodno, autocestu žele da finansiraju i grade Kina i Turska. Turska kompanija Kolin izrazila je ovih dana spremnost da gradi najtežu dionicu na putu od Beograda do granice sa Crnom Gorom – Požega-Boljare. Ta dionica, duga 107 kilometara, ima 15 tunela i velikih mostova, koštala bi oko milijardu eura. A gradnja samo dvije i po dionice našeg puta, koji će zbog izmjena idejnog projekta i konstrukcionih elemenata poneđe ličiti i na brzu saobraćajnicu, duge šeszdesetak kilometara, iznosila bi oko 23 miliona eura po kilometru!?\nROPSTVO: Zato je razumljivo što EIB i druge značajne međunarodne finansijske institucije ne žele da uđu u taj posao. Crnogorska opozicija ocijenila je da je veliko pitanje da li ekonomski i finansijski sistem naše zemlje može da izdrži tu investiciju. Jer, Crna Gora bi se morala kreditno zadužiti, izdvajati ogromna sredstva iz budžeta, a ustupila bi izvođaču koncesiju na veoma dug period, što znači da bi građani Crne Gore skupo plaćali vožnju tim autoputem.\nUlaskom u gradnju puta od Bara do Mateševa javni dug bi skočio na 2,7 milijardi eura ili oko 90 odsto bruto-društvenog proizvoda, što je za MMF i druge međunarodne finansijske institucije neprihvatljivo. To bi, međutim, još više trebalo da zabrine građane ove zemlje.\n,,Plašim se da bi nas ovaj projekat mogao uvesti u dužničko ropstvo”, upozorava koordinator Foruma 2010 Žarko Rakčević.\nPrema njegovim riječima, prihvatanjem ponude grčko-izraelskog konzorcijuma Crna Gora bi za gradnju dvije i po dionice autoputa morala godišnje iz budžeta da izdvaja 160 miliona eura.\nJedno je već sada izvjesno.\n,,Zbog pogrešnog načina vođenja procesa izgradnje autoputa mi smo, nažalost, izgubili pet godina! To je, ipak, isuviše ozbiljan projekat da bi ga vodila ovako neozbiljna vlada”, kaže saobraćajni ekspert Emin Duraković.\nBlamaža i tajkuni\nZbog dosadašnje blamaže oko realizacije ovog „posla stoljeća” na gubitku su i crnogorski tajkuni koji su u očekivanju njegove gradnje prethodnih godina pokupovali na stotine hektara zemljišta uz predviđenu trasu. Još veću štetu trpe oni koji su već bili upalili mašine za rad u Gornjim Mrkama. Upravo taj moćni lobi čitavo vrijeme zapovijeda Vladi prikazujući je neozbiljnom pred svijetom i pred svojim građanima.


Milivojević (DS): Hrkalović samo potvrdila ono što DS tvrdi već 10 godina\nBeta 19. juna 2022. 11:55\nPredsednik Izvršnog odbora Demokratske stranke (DS) Srdjan Milivojević izjavio je danas da su navodi bivše državne sekretarke Ministarstva unutrašnjih poslova Dijane Hrkalović „samo potvrda onoga što DS tvrdi već 10 godina“.\n„Mafija je preuzela našu državu, napravivši čvrstu spregu izmedju organizovanog kriminala i vrha režima Aleksandra Vučića. I laicima je sada jasno da Dijana Hrkalović ne treba da bude tužilac u postupku protiv Nebojše Stefanovića, ni advokat u postupku za slučaj Jovanjica, već svedok saradnik u postupku protiv Aleksandra Vučića“, naveo je Milivojević u saopštenju.\nPrema njegovim rečima, uprkos „šokantnom svedočenju“ Dijane Hrkalović za Objektiv, ministar odbrane Nebojša Stefanović je i dalje sekretar Saveta za nacionalnu bezbednost i šef Biroa za koordinaciju službi bezbednosti.\n„Prava pozadina ove mafijaške sage videće se tek po padu ovog kriminalnog režima, a do tada je ovaj serijal o preuzimanju naše države od strane mafije, samo skretanje pažnje sa katastrofalne ekonomske, institucionalne i političke krize iza koje stoji Aleksandar Vučić“, ocenio je Milivojević.


U prostorijama AMSS najavljena auto i moto trka “Nagrada Kraljeva 2019”\nDanas je u prostorijama Auto-moto saveza Srbije održana konferencija za medije povodom najave takmičenja “Nagrada Kraljeva 2019”, koje se za vikend 13. i 14. jula 2019. godine, u organizaciji Auto-moto saveza Srbije (AMSS), Sportskog auto i karting saveza Srbije (SAKSS) i Moto saveza Srbije (MSS) a uz pokroviteljstvo Grada Kraljava, vozi na čuvenoj stazi vojnog poligona Beranovac u Kraljevu. Nakon dugog niza godina automobilisti i motociklisti će se ponovo naći zajedno istog vikenda na stazi, te su se tim povodom predstavnicima medija obratili predsednik AMSS Dejan Stojić, predsednik SAKSS Staniša Lazarac, kao i pomoćnik predsednika AMSS za moto sport Božidar Mihailović.\nZajednička trka poslednji put vozila se na stazi Beranovac još davne 2002. godine i posebno mi je drago što mogu ponovo da najavim jedan veliki spektakl koji će se održati ovog vikenda u Kraljevu. Danas pokazujemo slogu automobilista i motociklista, i to je pravi put u kom treba da idemo, ne razdvajajući auto i moto publiku. Pozvao bih sve one koji vole da se pokazuju na saobraćajnicama i trkaju na ulicama, da se prijave u jedan od dva saveza, izvade licencu i pokušaju da se takmiče na zatvorenim stazama, gde je pre svega bezbedno. Početkom ove godine imali smo veliki broj nastradalih motociklista i ja kao predsednik AMSS ponovo apelujem da se smanji brzina, rekao je Stojić dodavši da je dužina staze koju voze automobilisti 5.400 metara, dok će motociklisti voziti mali krug od 2.100 metara.\nZahvalio bih se Auto-moto savezu Srbije, Moto savezu Srbije i gradonačelniku Grada Kraljeva, što su svi zajedno uložili napore da napravimo ponovo auto i moto spektakl i omogućimo građanima da vide jednu pravu manifestaciju. Očekujemo veliki broj, kako domaćih, tako i takmičara iz susednih zemalja, a kako je ulaz na stazu besplatan, pozvao bih sve da dođu u što većem broju i provedu uzbudljiv vikend, istakao je predsednik SAKSS Staniša Lazarac.\nPomoćnik predsednika AMSS za moto sport, Božidar Mihailović, istakao je da je “Nagrada Kraljeva 2019” treće takmičenje po redu za šampionat u dve discipline – ROAD RACING i MOTO CLASSIC, a da će se u disciplini MOTO CLASSIC čak bodovati i za Balkanski šampionat. Značajna je uloga zajedništva unutar Auto-moto saveza Srbije i, sa druge strane, Grada Kraljeva koji je domaćin. Ne smemo zaboraviti da je Kraljevo nekada bilo domaćin i Evropskog šampionata u motociklizmu i da je staza Beranovac bila najbolja staza u Srbiji, dodao je Mihailović.\nPetak 12. jul rezervisan je za verifikaciju i tehnički prijem, a u subotu su predviđeni treninzi za sve takmičare na dva i četiri točka. Trke su na programu u nedelju, 14. jula, kada će na stazu najpre izaći motociklisti, a potom i automobilisti.\nSportski spektakl koji će okupiti brojne ljubitelje auto i moto sporta na jednom mestu, za koji se prijavilo više od stotinu takmičara, boduje se za Nacionalne šampionate Srbije koji se voze u auto i moto sportu.\n#amss, #automoto, #nagradakraljeva\nSpisak dosadašnjih komentara za članak "U prostorijama AMSS najavljena auto i moto trka “Nagrada Kraljeva 2019”".\nPovodom dana oslobođenja Ćuprije održana je tradicionala 74. ulična trka, koja je i ove godine imala međunarodni karakter. Iz ovog malog pomoravskog mesta ponikao je veliki broj atletskih rekordera i šampiona poput Vere… [...]\nU sredu je, u hali kraj Morave, odigrana utakmica između našeg Borca i sarajevskog Sparsa u okviru trećeg kola ABA2 lige. Naš tim bio je više nego ubedljiv, a doprinos toj pobedi dali su… [...]\nRukovodstvo Fudbalskog kluba “Crvena Zvezda”, donelo je odluku da pripadnicima Ministarstva odbrane i Vojske Srbije omogući besplatan ulazak na stadion „Rajko Mitić“, za sve utakmice koje se igraju u okviru Kupa Srbije i… [...]\nNa prvom kvalifikacionom turniru za državno prvenstvo, održanom u subotu 12. oktobra u Aleksandrovcu, karatisti kluba „Pobednik 032“ ostvarili su neverovatan rezultat, i to: Jana Zimonjić prvo mesto u katama i prvo mesto… [...]\nU Čačku je u okviru trećeg kola regionalne ABA 2 lige, u hali kraj Morave, igran susret između domaćeg Borca i gostujuće ekipe Spars iz Sarajeva. Čačani su bili bolji i slavili ubedljivim… [...]\nSpisak dosadašnjih komentara za članak "U prostorijama AMSS najavljena auto i moto trka “Nagrada Kraljeva 2019”". Podelite vaše mišljenje sa nama. Pošaljite komentar klikom na dugme - napišite komentar.


Fudbaleri Liverpula vezali su devetu uzastopnu pobedu u 20. kolu Premijer lige, a za 90 minuta na "Enfildu" ponizili su Arsenal sa čak 5:1.\nTrener Crvenih Jirgen Klop nije krio oduševljenje zbog velikog trijumfa, ali je otkrio trenutak u kom je umalo zaplakao.\n- Kada je Mohamed Salah prepustio izvođenje jedanaesterca Firminu, skoro sam zaplakao! Svi mi znamo koliko Mo voli da postigne gol, ali poklonio ga je Robertu... To je sjajno - ushićeno je objašnjavao Klop.\nLiverpul nakon 20 rundi ima devet bodova više od prvog pratioca Totenhema i 10 od Mančester sitija koji ima meč manje.\nCrveni i dalje ne znaju za poraz, primili su svega osam golova, a u narednom kolu, trećeg januara, gostuju Sitiju u novogodišnjem specijalu.\nNOĆNA MORA NA "ENFILDU" PRED OČIMA ČITAVOG SVETA "Tobdžije" BRUTALNO isponižavane, POKER golova za 45 minuta\nSTRAŠAN PRIZOR NA "ENFILDU" Firmino "KIROPRAKTIČAR" postigao gol sezone u derbiju protiv Arsenala /VIDEO/


Proteklo izdanje EXIT festivala imalo je izuzetnih 61 odsto inostranih posetilaca, čime je izjednačen rekord sa 2009. godinom.\nPublika iz Zapadne Evrope (23,5 odsto) preuzela je primat u odnosu na posetioce iz Istočne Evrope (10,6 odsto) i s drugih kontinenata (8,1 odsto). Tokom četiri dana kroz festivalske kapije prošlo je više od 180.000 posetilaca iz 70 zemalja sveta, pri čemu je najviše inostranih gostiju stiglo iz Francuske, Nemačke, Mađarske, Turske, SAD, Italije, kao i iz zemalja regiona.\nZanimljivo je da je došlo do porasta broja posetilaca iz Francuske od gotovo 1.000 odsto, te da ih je bilo oko 2.000, čime su preuzeli primat od posetilaca iz Velike Britanije, kojih je ove godine bilo manje zbog restrikcija u putovanjima.\nPosetioci su tokom festivala u Novom Sadu i Srbiji prosečno trošili 451 evro, što je skok u odnosu na potrošnju iz 2019. godine, koja je iznosila 420 evra. Najviše novca su trošili gosti sa drugih kontinenata – u proseku čak 755 evra (porast od 150 evra u odnosu na 2019), a odmah za njima i gosti iz Zapadne Evrope sa oko 679 evra po osobi.\nOva brojka u istraživanju obuhvatala je isključivo troškove koji ostaju kompanijama u Srbiji (smeštaj, hrana, putni troškovi u zemlji, ulaznica i slično). U odnosu na prethodne festivale, nastavio se trend rasta iznajmljivanja privatnih stanova, odnosno 46 odsto od ukupnog broja svih vrsta smeštaja (skok za skoro 10 odsto).\nČak 78 odsto ispitanika smatra da muzički festivali mogu da naprave društvene promene, ali se veoma protive uključivanju Exita u političko-stranačko delovanje – čak njih 89 odsto, od čega je visok procenat od 92 odsto domaćih posetilaca izrazilo takav stav.\nOd raznovrsnih tema na koje bi publika želela da se usmeri Exitov društveni aktivizam, najviše glasova je dobila tema razvoj i podrška mladima, a za njom slede promocija mira na Balkanu, podrška domaćoj muzičkoj sceni, kao i promocija pozitivnog imidža Srbije u inostranstvu.\nPrevious PRODUŽEN PRITVOR NEKADA NAJVAŽNIJOJ DAMI POLICIJE\nNext ATELJE 212 SLAVI ROĐENDAN


Alo\t22.05.2018 13:40\nU potragu za Barbarom Vitez (15) iz Sente, nestalom pre godinu i po, uključila se i Međunarodna organizacija (IPO) sastavljena od policije i civilnog sektora bezbednosti.\nBudno se prati i proverava svaka dojava, a jedna od takvih, ispostavilo se lažna, stigla je nedavno iz Rumunije.\nZajedno sa tamošnjom policijom, po rečima Stevana Đokića iz Centra za bezbednost, istrage i odbranu (DBA), koji pomaže porodici Vitez, pretražene su lokacije u okolini Temišvara, gde je navodno Barbara viđena, ali ona, međutim, nije pronađena.\nInformacije o tome da je navodno viđena osoba koja bi mogla biti Barbara Vitez stižu i iz Crne Gore, Bugarske, Albanije, tako da se, po Đokićevim rečima, potraga proširila i na te zemlje. Od januara, na slučaju nestale devojčice, radi i policija u Mađarskoj, koja je, između ostalog “pretresla” i lokale gde je Barbara navodno viđena.\nPorodica Vitez ne gubi nadu i ne odustaje od potrage za svojom mezimicom, čije se ime sa fotografijom i ličnim podacima nalazi i na Interpolovoj “žutoj” listi nestalih osoba.\nOtac Endre, od 7. februara, kada je u 19.10, na jednoj mađarskoj televiziji emitovana poruka: “Mami, tati i bratu, Barbi - pesma Težak je ovaj put”, pokušava da dođe do ljudi iz te televizije, ali mu zasad to ne polazi za rukom.\n- Hoćemo da razgovaramo sa ljudime iz te televizije i da pregledamo snimak te emisije - kaže Barbarin otac.\n- Pokušali smo da nađemo nekog ko je u kontaktu sa mađarskom televizijom, ali nismo uspeli. Jedino da lično odem tamo, ali zbog lekova koje koristim, ne smem da sednem za volan.\nBarbara Vitez je nestala 25. novembra 2016. godine, a navodno je poslednji put viđena na mostu preko Tise u Senti.\nRonioci su pretražili reku, ali devojčica nije pronađena. Drugovi koji su te večeri bili sa njom rekli su da je ona upala u reku. Od tada se pojavljuju informacije sa raznih strana.\nIPO je pokrenuo akciju “Šifra Barbara”, u okviru koje će biti organizovana edukacija ljudi iz civilnog sektora bezbednosti, kako da se ponašaju prilikom eventualnog nestanka deteta u tržnom centru, na putu od kuće do škole i obrnuto, i u ostalim slučajevima.\n- Veoma je važno znati kako postupiti u tim trenucima i šta je potrebno da se uradi - predočava Đokić. - Svi lokali čiji ljudi budu prošli ovu obuku, biće označeni nalepnicom “Šifra Barbara”.


Osuđene ubice vlasnika “Džungle” – Glas Regije\nOsuđene ubice vlasnika “Džungle”\nDOBOJ – Vrhovni sud Republike Srpske potvrdio je zatvorske kazne na koje su osuđeni Zoran Stevanović (56) iz Kožuha, Svetlana Baljević (45) iz Sombora i Mina Muratović (38) iz Gračanice za ubistvo Drage Đurića (52), vlasnika dobojskog Sportsko-rekreativnog centra “Džungla” u Doboju.\nKako saznaju banjalučki mediji, kazne u ukupnom trajanju od 36 godina postale su na taj način pravosnažne u ovom slučaju.\nTako je Stevanović osuđen na 18 godina zatvora, a njegove saučesnice Baljevićeva, poznatija kao estradna umjetnica Ceca Cunami, na 11, i Muratovićeva na sedam godina.\nIzvor blizak istrazi kazao je da je Vrhovni sud RS odbio žalbe kao neosnovane i odbrane i dobojskog Okružnog tužilaštva u ovom slučaju.\nPrema navodima presude izrečene u junu ove godine od strane dobojskog Okružnog suda, nakon što je Stevanović skovao plan da ubije Đurića i uz pomoć saučesnica njegovo tijelo sakrije, Baljevićeva je, kako bi namamila Đurića u kancelariju, zakazala sastanak s njim da bi ugovorila svoj navodni nastup u diskoteci “Džungla”.\nZa to vrijeme Stevanović i Muratovićeva su čekali na klupi preko puta “Elektrodoboja” i pošto ih je Baljevićeva “trznula” na mobilni telefon, krenuli su ka prostorijama SRC “Džungla”.\nStevanović je obukao pancirni prsluk i, nakon što je Muratovićeva ostala ispred, ušao u Đurićevu kancelariju te, ne vadeći pištolj sa prigušivačem iz ruksaka, u njega ispalio šest metaka. Nakon ranjavanja Đurić je pao kroz prozor objekta i preminuo na putu do bolnice.\nPoslije zločina Stevanović je pobjegao, ali se 21. aprila uz posredovanje svog advokata predao dobojskoj policiji, koja je dan ranije pretresla njegovu kuću u Kožuhama, u kojoj se nalazio u vrijeme predaje.\nBaljevićeva i Muratovićeva uhapšene su 20. aprila u iznajmljenom stanu u soliteru u Ćuprijskoj ulici 31 u Doboju.\nPrema informacijama iz istrage, u stanu koji je koristila jedna od sada osuđenih pronađeno je i hladno oružje. U stanu je, osim pištolja iz kojeg je Đurić ubijen, pronađena i torba sa noževima i satarom, te najlonske vreće u kojima su planirali da odnesu raskomadano Đurićevo tijelo.\n« Doboju i Maglaju ultrazvučni aparati\nStanari neće još jednu zgradu u Ćuprijskoj ulici »\n19. Februara 2020., 17:56


Predsednik Narodne stranke Vuk Jeremić, akademik Dušan Teodorović i novinar Nikola Tomić su u emisiji “Utisak nedelje” bili saglasni u kritikama štrajka glađu lidera Dveri. Jeremić kaže da je štrajk glađu poslednji čin i da se to ne radi ako se ne sagledaju sve posledice a da to sve može da bude “penal” Aleksandru Vučiću da sruši bojkot, dok Teodorić smatra da je ključ bojkota u rukama građana, i kaže da taj štrajk nije put, da Obradović treba da ide svojoj deci. Odluka je doneta u magnovenju, kad je video Miladina Ševarlića, dodaje Tomić.\nPrema mišljenju Jeremića ono najvažnije na čemu treba da poradi opozicija je da stekne kredibilitet kod naroda koji trenutno nema, prenosi Nova.rs.\n“Najvažnije je zajedničko delovanje i bolja organizacija koja trenutno i nije sjajna, a najveći problem je da opozicija stekne kredibilitet kod naroda jer narod opoziciji trenutno ne veruje”, rekao je Jeremić u “Utisku nedelje”.\nDobar početak, prema njegovim rečima, bio bi da neko konačno ispuni dato obećanje o bojkotu izbora “ma koliko će nas to koštati”.\nNa pitanje voditeljke Olje Bećković kako da se opozicija ujedini kada se on ogradio od štrajka glađu Boška Obradovića, lidera Dveri, koje su članice SzS, Jeremić je rekao da lično saoseća sa Obradovićem, da je zabrinut za njega i da bi ga, da je razgovarao sa njim, posavetovao da to ne uradi.\n“Štrajk glađu je poslednji korak i čin, iza toga više nema dalje i to se ne radi ako niste ozbiljno razmislil šta mogu biti posledice toga, a političke posledice mogu biti jako opasne jer sada Aleksandar Vučić može sa par efektnih poteza da matira opoziciju i sruši bojkot”, kaže.\nPredsednik Narodne stranke je rekao da je štrajk glađu predsednika Dveri Boška Obradovića omogućio “penal” predsedniku Srbije Aleksandru Vučiću da sa par efektnih poteza matira opoziciju i sruši bojkot, a da je uveren da Obradović to ne želi i da mu nije bilo na pameti kada je stupio u štrajk.\n“Vučić može da učini ’akt milosrđa’, u čemu ga sprečava jedino sujeta, i da kaže ’izvoli, Boško, na RTS 60 minuta, i svi ostali koji hoćete idite na RTS i odložiću vam izbore za septembar, neću da Boško umre’. To bi ustostručilo pritisak domaće i još više međunarodne javnosti, a da Vučić suštinski ne učini bilo kakav ustupak”, rekao je Jeremić.\nJeremić je ocenio da pomeranje izbora za septembar ne bi efektivno ništa promenilo, a vrlo verovatno bi “srušilo bojkot, počevši od Dveri, pa možda još i nekih”.\n“Narodna stranka neće na izborima učestvovati ni u tom slučaju, ali to je jedan opasnih scenarija na koji bih Bošku skrenuo pažnju da sam imao priliku da sa njim razgovaram pre nego što je stupio u štrajk. Najvažnija posledica štrajka glađu je, naravno, Obradovićevo zdravlje i kao čovek saosećam sa njim i zabrinut sam”, rekao je Jeremić.\nJeremić je ukazao da je vlast tokom vanrednog stanja zbog epidemije koronavirusa bilo loših, ali i pozitivnih stvari.\n“Bilo je dobrih stvari, način na koji su se medicinski radnici borili je za svaku pohvalu, ali i neke stvari koje je uradila vlast zavređuju pohvalu. Recimo evakuacija naših građana po svetskim aerodromima, nastava na daljinu, snabdevanje hranom, koja je u nekim evropskim zemljama bio veliki problem, u Srbiji je, sem par izuzetaka, nije ni osetila”, rekao je Jeremić.\nOn je dodao da je odlučio da se dva meseca suzdrži od učešća u politčkom životu Srbije, jer će “kad-tad doći vreme da se svedu računi i kaže šta je bilo loše, a šta za pohvalu”.\n“Sve vreme sam bio u Beogradu sa porodicom, odlučio sam da ćutim posle četiri godine svakodnevne kritike vlasti. Kada se se nešto tako drastično desi, kada nešto napadne zemlju, bilo da je u pitanju NATO ili smrtnonosni virus, mislim da je vreme za solidarnost i empatiju, a ne političko prepucavanje vlasti i opozicije”, rekao je Jeremić.\nIpak, kaže da je mnogo više stvari bilo za kritiku.\nTeodorović: Ključ bojkota drže građani\nAkademik Dušan Teodorović je rekao da ključ bojkota drže građani Srbije, a ne političke stranke. On ne smatra da je da narod ne veruje trenutno opoziciji.\nSmatra da ne treba izaći na izbore, ali dodaje da “ono što nismo uspeli to je da građanima ponudimo novu i jednostavnu politiku koju bi oni razumeli”.\nKomentarišući mogućnost da opozicija odustane od bojkota, Teodorović dodaje da “izbore treba bojkotovati iz tri razloga – zdravstvenih, moralnih i političkih razloga”.\n“Izbori su prevara… A bojkot je borba za buduće izbore… Ključeve bojkota drže građani Srbije, koji svojim individualnim odlukama trebaju da podrže bojkot ili izlazak na izbore”, ocenio je Teodrović.\nTeodorović kazao i da “pouzdano zna” da medicinski radnici na početku zdravstvene krize nisu imali maske i rukavice, a da su nabavke respiratora stavljene u žižu javnosti kada je predsednik Srbije Aleksandar Vučić “osetio da može respiratorima da nastavi političku kampanju kao da se ništa ne dešava”.\nOn je naveo da su na 52 mesta u različitim zemljama otkazani izbori, a da se u Srbiji predizborne aktivnosti nastavljaju uprkos zdravstvenoj opasnosti.\n“Mi se ponašamo kao da se ništa ne dešava, imamo predizborne aktivnosti, a neko će da umre zbog tih aktivnosti”, ocenio je Teodorović i dodao da je “Valjevo skupo platilo” predizborni miting Srpske napredne stranke pre proglašenja vanrednog stanja.\nTeodorović dodaje da je primer toga što vlast organizuje skup na kom je neko mogao da se zarazi dok država zbog preminulih “drži zastave na pola koplja”.\nGovoreći o obraćanju predsednika Vučića, koji je javno kritikovao pojedine opštinske odbore koji su organizovali dolazak ljudi na skup, Teodorović je rekao da je to “licemerje” i da veruje da je vlast znala da će skup biti održan.\nNovinar Nikola Tomić smatra da je cilj bojkota samo pozicioniranje unutar opozcije, odnosno borba kako će se stranke bolje pozicionirati nakon izbora.\nOn je štrajk glađu Boška Obradovića nazvao nepromišljenim potezom nakon dva dana izazivanja ekstremnih incidenata, koji je on izveo ne konsultujući se ni sa kim iz opozicije.\n“Ljudski, empatično sve je ok, ali on je čovek koji ugrožava svoje zdravlje, a ni sam ne zna kakvu bi poruku poslao”, rekao je Tomić.\nJavni dug Srbije porastao 370 miliona evra (pre korone)


„Telekom Srbija” osvaja region\nVest da je „Telekom Srbija” dao ponudu za kupovinu „Telekoma Albanija”, koja je prošlog vikenda kao munja obišla region, obradovala je nesumnjivo sve one koji su bili ljuti protivnici njegove prodaje. Argumenti za prodaju – da kompanija neće moći da izdrži tržišnu konkurenciju i da će joj zbog toga profit padati – sada su se preokrenuli u situaciju da se najveća državna kompanija dalje širi na region. – Ovo interesovanje je dokaz namere „Telekoma Srbija” da se pozicionira kao regionalni lider u oblasti telekomunikacija. Dali smo ponudu za kupovinu akcija „Telekoma Albanije” i u toku je razmatranje naše ponude i ponuda drugih konkurenata, pa stoga ne možemo davati detaljnije informacije – navode u „Telekomu Srbija”. Ljubodrag Savić, profesor na Ekonomskom fakultetu u Beogradu, kaže\n05.02.2018 u 15:14\nOrden Svetog Save prvog stepena dodeljen „Telekomu”\nTelekom Srbija dobitnik je najvišeg odlikovanja Srpske pravoslavne crkve, Ordena Svetog Save prvog stepena, koji je patrijarh srpski gospodin Irinej uručio generalnom direktoru, Predragu Ćulibrku, u znak zahvalnosti za kontinuirano učešće te kompanije u aktivnostima Srpske pravoslavne Crkve. Svečanost dodele priznanja za naročite zasluge upriličena je u prostorijama Telekoma Srbija uz prisustvo najviših predstavnika kompanije, navodi se u saopštenju. „Izuzetno sam počastvovan time što sam u prilici da primim visoko odličje SPC i ujedno u ime kompanije izrazim veliku zahvalnost za priznanje za naše brojne poduhvate na polju dobročinstava”, izjavio je Ćulibrk prilikom uručenja ordena. Na svečanosti uručenja, patrijarh Irinej istakao je da mu je velika čast da u ime SPC i Svetog


Zabrinutost UNHCR zbog izveštaja da Grčka silom vraća migrante\nSvet Autor:Beta22. feb. 202207:105 komentara\nIzvor: Tanjug/AP Photo/Petros Giannakouris, File\nAgencija Ujedinjenih nacija za izbeglice (UNHCR) izrazila je zabrinutost zbog sve većeg broja izveštaja o "užasavajućim incidentima" nad tražiocima azila i migrantima koji pokušavaju da uđu u Grčku i druge evropske zemlje, ali ih one silom vraćaju nazad, odakle su došli.\nAtina je negirala te tvrdnje i navela da je UNHCR podlegao propagandi susedne Turske, iz koje hiljade tražilaca azila svake godine ulazi u Grčku.\nVisoki komesar UN za izbeglice Filipo Grandi osudio je „sve veći broj slučajeva nasilja i ozbiljnog kršenja ljudskih prava izbeglica i migranata na evropskim granicama“, u kojima je nekoliko ljudi izgubilo život, a pomenuo je samo Grčku.\n„Uznemireni smo stalnim i doslednim izveštajima koji dolaze sa kopnenih i morskih granica Grčke s Turskom, gde je UNHCR zabeležio skoro 540 slučajeva neformalnog izbacivanja iz Grčke od početka 2020. godine“, rekao je Grandi.\nDodao je da su tri osobe poginule od septembra 2021. u Egejskom moru, kada su prisilno vraćene iz grčkih voda. Naveo je da su migranti ostavljeni na splavovima usred mora, a neki i bačeni u vodu, što je "bezobzirno", kao i da su na kopnenoj granici neki zimus svučeni do gola i poterani na drugu, tursku stranu.\nTurska je objavila da je 19 migranata nađeno mrtvo od hladnoće na njenoj kopnenoj granici s Grčkom, i optužila grčke vlasti da su im oduzele odeću i obuću i naterali ih da se vrate u Tursku. Grčki ministar za migracije Notis Mitaraki rekao je danas da je "iznenađen" Grandijevom izjavom.\n"Grčka štiti spoljne granice Evropske unije, u skladu sa međunarodnim pravom i uz puno poštovanje povelje o ljudskim pravima", rekao je on.\nMinistar je rekao da je veoma zabrinjavajuće "što se turska propaganda i lažne vesti o ilegalnoj migraciji često uzimaju kao činjenice". Mitaraki je optužio Ankaru da ne poštuje sporazum sa EU iz 2016. čiji je cilj usporavanje ilegalne migracije iz Turske u Grčku.\n"Samo u poslednjih sedam godina, Grčka je bila sigurna luka za više od milion ljudi", rekao je on.\nOko milion ljudi ušlo je u Grčku preko Turske 2015. godine, tražeći bolji život u razvijenijem delu Evrope.\nGrčke vlasti su, uz pomoć partnera iz EU, naknadno pooštrile granične kontrole i podigle ogradu duž kopnene granice sa Turskom.\npre 27 min 63


Odgovor za deset (Starter For Ten) - Film - mojtv.net\nLjubavni problemi studenta iz radničke klase koji kreće na prestižni fakultet\nOdgovor za deset\n, 2006., SAD, 92 min.\nEngleski mladić iz radničke klase, koji je imao tu sreću da ga prime na skup privatni univerzitet, istovremeno se bori da ostvari svoj životni i da osvoji srce devojke koju voli, u ovoj romantičnoj gorko-slatkoj komediji.\nRomantična komedija smeštena u sredinu 80-ih godina prošlog veka, o momku iz radničke klase, koji se bori da se probije u prefinjenom svetu britanskog univerziteta namenjenog gornjoj klasi. Na putu ostvarivanja svoje dugogodišnje ambicije da se pojavi u britanskom televizijskom kvizu “Univerzitetski izazov”, zaljubljuje se u svoju lepu koleginicu iz tima i smišlja plan da osvoji njeno srce preko svog velikog znanja iz opšte kulture. “Odgovor za deset” je priča o odanosti, klasi, zaljubljivanju i razlici između znanja i mudrosti.\nKalifornija u mislima\nŠef železnice u Rumuniji stopira prolazak NATO-va voza koji prevozi opremu za Kosovo\n155min, Rumunija 2007\nArmand Assante, Jamie Elman, ...\nRežija: Cristian Nemescu\nEkranizacija poznate Šekspirove klasične komedije smeštena u moderno vreme\nAlexis Denisof , Amy Acker, Fran Kranz, ...


Usvojen izveštaj o radu Opštinske uprave i preostalih 16 tačaka Dnevnog reda – GM Press\nUsvojen izveštaj o radu Opštinske uprave i preostalih 16 tačaka Dnevnog reda\nRedakcija 9 aprila, 2021\t0 Komentara\nSvih 17 tačaka Dnevnog reda usvojeno je danas na 11. redovnoj sednici Opštinskog veća opštine Gornji Milanovac.\nUsvojeni su izveštaji o radu Opštinske uprave i Crvenog krsta kao i predlozi rešenja o raspodeli sredstava za finanisranje programa od javnog interesa udruženja u oblasti kulture i crkava i verskih zajednica kao i program podrške za sprovođenje poljoprivredne politike i politike ruralnog razvoja.\nDejan Kovačević, predsednik opštine Gornji Milanovac pozitivno je ocenio rad opštinske uprave u predhodnoj godini, uprkos trajanju pandemije.\n-Izuzetno sam zadovoljan kako su se sve službe Opštinske uprave snašle u predhodnoj godini, posebno tokom vanrednog stanja. Osim tog dela obavljali su sve zadatke i obaveze predviđene planom i opštinskim budžetom. Tokom prošle godine urađen je rekordan broj ulica i puteva a Opštinska uprava je sve poslove vodila, od projekata, preko nadzora tako da jedan sveukupna ocena rada tokom 2020. jako visoka i nadam se da će sa istom energijom nastaviti da rade i u ovoj godini – rekao je danas Kovačević.\nGM PRESS/Dejan Kovačević, predsednik opštine Gornji Milanovac\nNa današnjoj sednici usvojen je i prelog odluke o izmeni i dopuni odluke o utvrđivanju lokalnih puteva na području opštine, odnosno o promeni statusa iz nekategorisanih u opštinske odnosno lokalne.\nDejan Kovačević je rekao danas da je kod Ministarstva državne uprave i lokalne samouprave opština Gornji Milanovac konkurisala sa tri projekta,od kojih su odobrena dva. Jedan je digitalizacija Skupštinske sale a drugi uređenje igrališta za decu u gradskom Parku. Digitalizacija sale je počela prošle godine nabavkom neophodne opreme, a ubrzo nakon raspisivanja javne nabavke, kompletan posao će biti završen što će imati mnogo prednosti za rad Skupštine opštine ali i opštinskog veća.\n-Što se uređenja dečijeg igrališta u Parku tiče, od Republike smo ovog puta dobili 500 hiljada manje u odnosu na ceo projkat, tako da smo mi danas iz tekuće budžetske rezerve opredelili ta sredstva a ukupna vrednost je više od 8 miliona dinara za izgradnju kompletnog igrališta. Očekujem za dva do tri meseca čitav posao bude završen – istakao je predsednik Opštine.\nNa sledećem zasedanju So Gornji Milanovac pred odbornicima će se naći i danas usvojen predlog Rešenja o raspodeli sredstava za finanisranje programa od javnog interesa udruženja u socio-humanitarnoj oblasti i sotali programi koji isključivo i neposredno slede javne potrebe iz budžeta opštine Gornji Milanovac.\nTags: dejan kovačević, gornji milanovac, odbornici, sednica opštinskog veća dnevni red\nDr Predrag Šutić, direktor Opšte bolnice primio vakcinu\nPredstavljena knjiga „Autobiografija “dr Milana Pecića